Source: https://www.scribd.com/document/26509327/Obligacijsko-Pravo-Posebni-Del
Timestamp: 2016-07-25 23:18:51+00:00
Document Index: 7372938

Matched Legal Cases: ['§ 435', '§ 435', '§ 436', '§436', '§ 437', '§ 437', '§ 437', '§ 438', '§ 438', '§ 439', '§ 439', '§ 439', '§ 440', '§ 441', '§ 441', '§ 442', '§ 442', '§ 442', '§ 444', '§ 444', 'sodišče ', '§ 442', '§ 443', '§ 445', '§ 446', '§ 447', '§ 449', '§ 450', '§ 451', '§ 451', '§ 448', '§ 448', '§ 452', '§ 453', '§ 454', '§ 454', '§ 455', '§ 456', '§ 456', '§ 456', '§ 456', '§ 457', '§ 457', '§ 459', '§ 460', '§ 459', '§ 459', '§ 460', '§ 459', '§ 460', '§ 461', '§ 458', '§ 458', '§ 458', '§ 461', '§ 461', '§ 461', '§ 461', '§ 461', '§ 462', '§ 462', '§ 463', '§ 464', '§ 464', '§ 465', '§ 466', '§ 466', '§ 466', '§ 466', '§ 460', '§ 467', '§ 468', '§ 468', '§ 468', '§ 468', '§ 468', '§ 469', '§ 478', '§ 479', '§ 470', '§ 470', '§ 470', '§ 471', '§ 472', '§ 472', '§ 474', '§ 474', '§ 475', '§ 475', '§ 475', '§ 475', '§ 475', '§ 475', '§ 477', '§ 476', '§ 477', '§ 480', '§ 480', '§ 481', '§ 481', '§ 482', '§ 482', '§ 483', '§ 483', '§ 483', '§ 484', '§ 485', '§ 485', '§ 487', '§ 488', '§ 488', '§ 489', '§ 491', '§ 492', '§ 492', '§ 489', '§ 489', '§ 490', '§ 490', '§ 490', '§ 490', '§ 490', '§ 493', '§ 493', '§ 494', '§ 495', '§ 495', '§ 496', '§ 496', '§ 496', '§ 496', '§ 496', '§ 497', '§ 498', '§ 498', '§ 499', '§ 499', '§ 500', '§ 500', '§ 501', '§ 500', '§ 502', '§ 503', '§ 504', '§ 505', '§ 505', '§ 505', '§ 505', '§ 514', '§ 514', '§ 515', '§ 516', '§ 518', '§ 518', '§ 459', '§ 519', '§ 519', '§ 519', '§ 522', '§ 521', '§ 525', '§ 525', '§ 525', '§ 525', '§ 526', '§ 526', '§ 527', '§ 528', '§ 528', '§ 528', '§ 529', '§ 530', '§ 530', '§ 530', '§ 531', '§ 532', '§ 532', '§ 533', '§ 533', '§ 533', '§ 534', '§ 535', '§ 536', '§ 537', '§ 537', '§ 538', '§ 538', '§ 539', '§ 539', '§ 539', '§ 540', '§ 540', '§ 540', '§ 540', '§ 541', '§ 542', '§ 542', '§ 543', '§ 543', '§ 544', '§ 545', '§ 569', '§ 569', '§ 570', '§ 570', '§ 571', '§ 571', '§ 572', '§ 572', '§ 578', '§ 573', '§ 573', '§ 574', '§ 574', '§ 575', '§ 575', '§ 575', '§ 576', '§ 576', '§ 577', '§ 578', '§ 557', '§ 557', '§ 557', '§ 558', '§ 559', '§ 560', '§ 561', '§ 561', '§ 561', 'Sodišče ', '§ 562', '§ 563', '§ 563', 'sodišče ', '§ 562', '§ 562', '§ 562', '§ 563', '§ 563', '§ 563', 'Sodišče ', '§ 563', '§ 546', '§ 547', '§ 547', '§ 547', '§ 547', '§ 548', '§ 549', '§ 549', '§ 550', '§ 550', '§ 551', '§ 551', '§ 552', '§ 552', '§ 552', '§ 553', '§ 553', '§ 555', '§ 555', '§ 555', 'sodišče ', '§ 555', '§ 556', '§ 556', '§ 564', '§ 564', '§ 565', '§ 566', '§ 567', '§ 568', '§ 568', '§ 619', '§ 620', '§ 620', '§ 620', '§ 621', '§ 621', '§ 622', '§ 623', '§ 623', '§ 624', '§ 625', '§ 647', '§ 629', '§ 629', '§ 631', '§ 626', '§ 626', '§ 626', '§ 625', '§ 625', '§ 632', '§ 632', '§ 627', '§ 627', '§ 628', '§ 628', '§ 638', '§ 648', '§ 641', '§ 642', '§ 642', '§ 642', '§ 643', '§ 643', '§ 643', '§ 633', '§ 633', '§ 633', '§ 634', '§ 634', '§ 635', '§ 635', '§ 636', '§ 637', '§ 639', '§ 640', '§ 639', '§ 637', '§ 637', '§ 637', '§ 644', '§ 644', '§ 644', '§ 645', '§ 645', '§ 646', '§ 649', '§ 649', '§ 651', '§ 652', '§ 653', '§ 653', '§ 652', '§ 653', '§ 653', '§ 653', '§ 653', '§ 654', '§ 655', '§ 655', '§ 655', '§ 656', '§ 656', '§ 657', '§ 657', '§ 658', '§ 658', '§ 658', '§ 659', '§ 659', '§ 659', '§ 660', '§ 661', '§ 662', '§ 662', '§ 662', '§ 663', '§ 663', '§ 663', '§ 664', '§ 664', '§ 665', '§ 766', '§ 766', '§ 766', '§ 767', '§ 768', '§ 768', '§ 768', '§ 769', '§ 769', '§ 770', '§ 770', '§ 770', '§ 770', '§ 770', '§ 771', '§ 772', '§ 773', '§ 774', '§ 775', '§ 776', '§ 776', '§ 777', '§ 779', '§ 778', '§ 779', '§ 779', '§ 781', '§ 780', '§ 782', '§ 787', '§ 783', '§ 783', '§ 783', '§ 784', '§ 784', '§ 784', '§ 784', '§ 787', '§ 784', '§ 785', '§ 785', '§ 786', '§ 787', '§ 788', '§ 788', '§ 789', '§ 793', '§ 793', '§ 794', '§ 794', '§ 795', '§ 796', '§ 796', '§ 797', '§ 797', '§ 797', '§ 798', '§ 798', '§ 803', '§ 803', '§ 803', '§ 799', '§ 799', '§ 799', '§ 799', '§ 800', 'sodišče ', '§ 800', '§ 801', '§ 801', '§ 801', '§ 802', '§ 804', '§ 804', '§ 805', '§ 806', '§ 806', '§ 837', '§ 840', '§ 841', '§ 838', '§ 839', '§ 839', '§ 842', '§ 842', '§ 842', '§ 843', '§ 844', '§ 844', '§ 845', '§ 845', '§ 846', 'sodišče ', '§ 846', 'sodišče ', '§ 846', '§ 846', '§ 847', '§ 847', '§ 847', '§ 847', '§ 850', '§ 849', '§ 849', '§ 848', '§ 848', '§ 871', '§ 871', '§ 873', '§ 872', '§ 873', '§ 874', '§ 874', '§ 875', '§ 878', '§ 878', '§ 877', '§ 876', '§ 876', '§ 882', '§ 879', '§ 879', '§ 880', '§ 880', '§ 881', '§ 851', '§ 851', '§ 853', '§ 854', '§ 855', '§ 856', '§ 856', '§ 857', '§ 857', '§ 857', '§ 857', '§ 857', '§ 859', '§ 861', '§ 861', '§ 862', '§ 862', '§ 858', '§ 858', '§ 858', '§ 858', '§ 860', '§ 860', '§ 870', '§ 863', '§ 864', '§ 866', '§ 865', '§ 865', '§ 865', '§ 867', '§ 867', '§ 868', '§ 868', '§ 869', '§ 869', '§ 869', '§ 729', '§ 729', '§ 730', '§ 730', '§ 731', '§ 731', '§ 731', '§ 732', '§ 733', '§ 733', '§ 733', '§ 735', '§ 735', '§ 735', '§ 734', '§ 736', '§ 737', '§ 738', '§ 738', '§ 739', '§ 740', '§ 741', '§ 741', '§ 746', '§ 744', '§ 741', '§ 741', '§ 742', '§ 742', '§ 742', '§ 743', '§ 745', '§ 756', '§ 747', '§ 747', '§ 748', '§ 750', '§ 748', '§ 748', '§ 748', '§ 749', '§ 751', '§ 751', '§ 752', '§ 757', '§ 747', '§ 753', '§ 753', '§ 754', '§ 754', '§ 755', '§ 36', '§ 755', '§ 579', '§ 580', '§ 580', '§ 580', '§ 585', '§ 581', '§ 581', '§ 582', '§ 583', '§ 583', '§ 583', '§ 584', '§ 586', '§ 704', '§ 707', '§ 707', '§ 707', '§ 705', '§ 708', '§ 708', '§ 709', '§ 710', '§ 711', '§ 711', '§ 711', '§ 712', '§ 713', '§ 714', '§ 715', '§ 716', '§ 716', '§ 717', '§ 718', '§ 719', '§ 720', '§ 721', '§ 721', '§ 722', '§ 723', '§ 724', '§ 724', '§ 725', '§ 726', '§ 727', '§ 727', '§ 728', '§ 728', '§ 728', '§ 990', '§ 991', '§ 991', '§ 991', '§ 991', '§ 991', '§ 991', '§ 991', '§ 992', '§ 992', '§ 992', '§ 992', '§ 992', '§ 992', '§ 992', '§ 992', '§ 992', '§ 993', '§ 993', '§ 993', '§ 994', '§ 994', '§ 994', '§ 995', '§ 995', '§ 995', '§ 995', '§ 996', '§ 997', '§ 997', '§ 998', '§ 998', '§ 998', '§ 998', '§ 999', '§ 999', '§ 999', '§ 999', '§ 1000', '§ 1000', '§ 1000', '§ 1000', '§ 1000', '§ 1000', '§ 1000', '§ 1000', '§ 1000', '§ 1000', '§ 1001', '§ 1001', '§ 1001', '§ 1002', '§ 1002']

UploadSign inJoinBooksAudiobooksComicsSheet MusicEditors' Picks BooksHand-picked favorites from our editorsEditors' Picks AudiobooksHand-picked favorites from our editorsEditors' Picks ComicsHand-picked favorites from our editorsEditors' Picks Sheet MusicHand-picked favorites from our editorsTop BooksWhat's trending, bestsellers, award-winners & moreTop AudiobooksWhat's trending, bestsellers, award-winners & moreTop ComicsWhat's trending, bestsellers, award-winners & moreTop Sheet MusicWhat's trending, bestsellers, award-winners & moreCategoriesArts & IdeasBiography & MemoirBusiness & LeadershipChildren'sComputers & TechnologyCooking & FoodCrafts & HobbiesFantasyFiction & LiteratureHappiness & Self-HelpHealth & WellnessHistoryHome & GardenHumorLGBTMystery, Thriller & CrimePolitics & EconomyReferenceReligionRomanceScience & NatureScience FictionSociety & CultureSports & AdventureTravelYoung AdultCategoriesArts & IdeasBiography & MemoirBusiness & LeadershipChildren'sComputers & TechnologyCooking & FoodFantasyFiction & LiteratureHappiness & Self-HelpHealth & WellnessHistoryHome & GardenHumorLGBTMystery, Thriller & CrimePolitics & EconomyReferenceReligionRomanceScience & NatureScience FictionSociety & CultureSports & AdventureTravelYoung AdultCategoriesAdaptationsChildren’sCrime & MysteryFictionHumorMangaNonfictionRomanceSciFi, Fantasy & HorrorSuperheroesYoung AdultPublishersArcanaArchie ComicsBOOM! StudiosDynamiteIDW PublishingKingstone ComicsMarvel ComicsSpace Goat ProductionsTop Cow ComicsValiant ComicsZenescopeDifficultyBeginnerIntermediateAdvancedMixedInstrumentBrassDrums & PercussionGuitar, Bass, and FrettedPianoStringsVocalWoodwindsGenreClassicalCountryFolkJazz & BluesMovies & MusicalsPop & RockReligious & HolidayStandardsWelcome to Scribd! Start your free trial and access books, documents and more.Find out moreOBLIGACIJSKO PRAVO - POSEBNI DEL2. POGODBE O ODSVOJITVI
2.1. PRODAJNA POGODBA (emptio venditio) 2.1.1. POJEM PRODAJNE POGODBE S prodajno pogodbo se: ● prodajalec zavezuje prodajano stvar izročiti kupcu tako, da bo kupec na stvari pri-dobil lastninsko pravico; ● kupec zavezuje prodajalcu plačati kupnino. [§ 435/(1)] Prodajalec lahko prodaja tudi pravico, ne nujno stvari. V tem primeru se prodajalec zavezuje kupcu priskrbeti prodano pravico. Če izvrševanje pravice zahteva posest stvari, se prodaja-lec zavezuje kupcu izročiti z izvrševanjem pravice povezano stvar. [§ 435/(2)] Kdo trpi nevarnost naključnega uničenja in poškodovanja? ● pred izročitvijo – nevarnost trpi prodajalec; ● po izročitvi – nevarnost trpi kupec [§ 436/(1)]; ○ vendar kupec ne trpi nevarnosti, če je zaradi napake izročene stvari:  odstopil od pogodbe; ali  zahteval zamenjavo. [§436/(2)] ● zamuda kupca, zaradi katere stvar ni izročena – nevarnost preide na kupca, ko pride v zamudo. [§ 437/(1)] Pri stvareh, določenih po vrsti (genus), so predpisani dodatni pogoji: ○ ločljive stvari – nevarnost preide na kupca v zamudi, ko prodajalec:  izloči stvari, namenjene za izročitev; in  kupcu pošlje obvestilo o izločitvi. [§ 437/(2)] ○ neločljive stvari – za prehod nevarnosti zadošča, da:  prodajalec stori vse potrebno, da bi kupec stvari lahko prevzel; in  kupcu pošlje obvestilo. [§ 437/(3)] 2.1.2. SESTAVINE (1) Stvar 1) splošne značilnosti – stvar mora biti v pravnem prometu (in commercio). Pogodba o prodaji stvari izven pravnega prometa (res extra commercium) je nična. [§ 438/(1)] Možna je prodaja bodoče stvari. [§ 438/(2)] 2) uničenje stvari pred pogodbo: 1. popolno uničenje stvari – če je stvar že uničena ob sklenitvi, je pogodba nična. [§ 439/(1)] 2. delno uničenje stvari – 2 možnosti: I. moteče delno uničenje – če je stvar ob sklenitvi le delno uničena, kupec lahko: o odstopi od pogodbe; ali o ostane pri pogodbi ob sorazmernem znižanju kupnine. [§ 439/(2)] II. nemoteče delno uničenje stvari – delno uničenje ne moti: o da pogodba doseže namen; ali o ker je v pravnem prometu tak običaj. Pogodba ostane v veljavi. Kupec lahko zahteva znižanje kupnine. [§ 439/(3)] 3) prodaja tuje stvari – veže sopogodbenika. Dobroverni kupec (ki ni vedel in ni bil dolžan vedeti, da je stvar tuja) lahko: 1. odstopi od pogodbe, če zaradi tega ne more doseči njenega namena; in 2. zahteva odškodnino. [§ 440] 4) prodaja sporne pravice – je lahko predmet prodajne pogodbe. [§ 441/(1)] Pogodba, s katero odvetnik ali mandatar kupita v uveljavljanje zaupano sporno pra-vico, je nična. [§ 441/(2)] (2) Kupnina Kupnina mora biti določena ali določljiva – pogodba mora vsebovati dovolj podatkov, na podlagi katerih je kupnino možno določiti. 1) nedoločena kupnina 1
nedoločena kupnina v običajnih pogodbah – če kupnina ni določena ali določ-ljiva, pogodba ni nastala. [§ 442/(1)] 2. nedoločena kupnina v gospodarskih pogodbah – plača se: I. običajna kupnina = kupnina, ki jo je prodajalec običajno zaračunaval ob sklenitvi pogodbe; [§ 442/(2)] II. primerna kupnina (če ni običajne kupnine) [§ 442/(2)] – to je lahko: i. dnevna cena – lahko se določa na 2 načina:  kupnina, ugotovljena z uradno evidenco na trgu prodajalčevega kraja v času, ko bi izpolnitev morala biti opravljena; [§ 444/(1)]  kupnina, določena na podlagi običajnih elementov za določitev cene na trgu (če ni uradne evidence). [§ 444/(2)] ii. cena, ki jo ugotovi sodišče glede na okoliščine primera. [§ 442/(3)] 2) predpisana cena = cena, ki jo je za posamezno vrsto stvari predpisal pristojni organ (npr. nafta, bencin). Kupec dolguje le predpisano ceno. Če je plačal višjo dogovorjeno kupnino, ima pravico zahtevati vrnitev presežka. [§ 443] 3) določitev kupnine s strani 3. osebe – določitev kupnine se zaupa 3. osebi, ki noče ali ne more določiti kupnine. Pogodbenika se o kupnini ne sporazumeta, vendar ne razve-žeta pogodbe – šteje se, da je določena primerna kupnina. [§ 445] 4) prepustitev določitve kupnine eni stranki – takšno določilo se šteje za nezapisano. [§ 446] 2.1.3. OBVEZNOSTI PRODAJALCA 2.1.3.1. IZROČITEV STVARI (1) Čas in kraj izročitve: 1) čas – prodajalec je dolžan izročiti stvar v času, ki je določen v pogodbi; [§ 447/(1)] 1. izročitev v določenem obdobju – dogovorjeno je, da bo stvar izročena v dolo-čenem obdobju (npr. februar), vendar ni dogovorjeno, katera stranka ima pravico v dogovorjenem obdobju določiti dan izročitve. V tem primeru ima pravico dolo-čiti dan izročitve prodajalec, razen če iz okoliščin izhaja, da je določitev prepu-ščena kupcu. [§ 449] 2. nedoločen dan izročitve – dan izročitve stvari kupcu ni določen. Prodajalec mora izročiti stvar v primernem roku po sklenitvi pogodbe glede na naravo stvari in druge okoliščine. [§ 450] 2) kraj – prodajalec je dolžan izročiti v kraju, ki je določen v pogodbi. [447/(2)] Če kraj izročitve ni določen, se upoštevata naslednja kraja: 1. sedež / prebivališče prodajalca – stvar je treba izročiti v kraju, kjer je imel pro-dajalec ob sklenitvi pogodbe sedež / stalno prebivališče. [§ 451/(1)] 2. nahajališče / kraj izdelave stvari – stvar je treba izročiti v tem kraju, če je bilo pogodbenikoma ob sklenitvi pogodbe znano, kje se stvar nahaja oz. bo izdelana. [§ 451/(2)] (2) Predmet izročitve: 1) brezhibno stanje – prodajalec je dolžan kupcu izročiti stvar v brezhibnem stanju sku-paj s pritiklinami. [§ 448/(1)] 2) plodovi in koristi stvari – kupcu pripadajo od dneva dolžne prodajalčeve izročitve. [§ 448/(2)] (3) Izročitev in prevoz: 1) izročitev prevozniku – kraj izpolnitve ni določen in stvar je treba po pogodbi prepe-ljati. Izročitev je opravljena z izročitvijo stvari prevozniku ali špediterju. [§ 452] 2) organiziranje prevoza – prodajalec je stvar dolžan poslati kupcu. Pri tem prodajalec mora na običajen način in pod običajnimi pogoji skleniti pogodbe za prevoz do dolo-čenega kraja. [§ 453] (4) Stroški izročitve: 1) prodajalec nosi – stroške izročitve in pred izročitvijo; [§ 454] 2) kupec nosi – stroške odposlanja, prevoza in vse druge stroške po izročitvi. [§ 454] Možni so drugačni dogovori. (5) Sočasna izročitev stvari in plačilo kupnine: 1) odložitev izročitve do plačila kupnine (exceptio non adimpleti contractus): Prodajalec ni dolžan izročiti stvari, če kupec hkrati ne plača kupnine. Kupec ni dolžan plačati kupnine, dokler nima možnosti pregledati stvar. [§ 455] Izjema od tega načela je plačilo proti izročitvi ustrezne listine (pri prevozu stvari) – v tem primeru kupec nima pravice zavrniti plačila kupnine zaradi nemožnosti pregleda. [§ 456/(3)] 2) odložitev izročitve pri prevozu – kadar se stvar izroča po prevozniku, prodajalec lahko: 2
odloži odposlanje stvari; [§ 456/(1)] ali si pridrži pravico razpolagati s stvarjo med prevozom [§ 456/(2)] – v tem pri-meru lahko prodajalec zahteva, naj stvar ne bo izročena kupcu v namembnem kraju. Kupec ni dolžan plačati kupnine, dokler nima možnosti pregledati stvar. [§ 456/(1)] 3) preprečitev izročitve odposlane stvari (zasledovalna pravica) 1. možnost preprečitve – po odposlanju stvari se pokaže, da zaradi premoženjskih razmer kupca obstaja utemeljen dvom o kupčevi zmožnosti plačila. Prodajalec lahko prepreči izročitev stvari v vsakem primeru, četudi ima kupec listino, ki upravičuje na izročitev. [§ 457/(1)] 2. nemožnost preprečitve – prodajalec ne more preprečiti izročitve, če jo zahteva 3. oseba s pravilno listino, razen če: ● listina vsebuje pridržka glede učinkov prenosa (npr. gre za imensko listino in je ni možno prenesti s tradicijo ali indosamentom); ali ● prodajalec dokaže, da je imetnik pri pridobitvi listine vede ravnal v njegovo škodo. [§ 457/(2)] 2.1.3.2. ODGOVORNOST ZA STVARNE NAPAKE (1) Pojem stvarne napake – napaka je stvarna, če: 1) stvar nima za običajno rabo ali promet potrebnih lastnosti [§ 459/1] – prodajalec ne odgovarja, če je bila napaka ob sklenitvi kupcu znana ali mu ni mogla ostati nez-nana (očitna). [§ 460/(1)] 2) stvar nima za posebno rabo potrebnih lastnosti, če kupec kupuje stvar za posebno rabo ter je posebna raba prodajalcu znana ali bi mu morala biti znana. [§ 459/2] 3) stvar nima (izrecno ali molče) dogovorjenih (ali predpisanih) lastnosti ali odlik [§ 459/3] – prodajalec ne odgovarja, če je bila napaka ob sklenitvi kupcu znana ali mu ni mogla ostati neznana (očitna). [§ 460/(1)] 4) se stvar ne ujema z vzorcem ali modelom, razen če je bil prikazan le zaradi obve-stila. [§ 459/4] Napaka je očitna (ne more ostati neznana), če bi jo pri običajnem pregledu opazil skr-ben človek s povprečnim znanjem in izkušenostjo človeka enakega poklica in stroke kot kupec [§ 460/(2)] = izključitev jamčevanja zaradi očitnosti napake. Odgovornost prodajalca za očitne napake zaradi izjave o brezhibnosti – prodajalec odgovarja tudi za očitne napake, če je izjavil, da stvar nima nobenih napak. [§ 461/(3)] (2) Stopnje napak – v teoriji obligacij obstaja delitev na bistvene in postranske napake. Te delitve pri nas nimamo. Neznatna stvarna napaka se ne upošteva. [§ 458/(3)] (3) Čas obstoja napak: 1) ob prehodu nevarnosti na kupca – prodajalec odgovarja za stvarne napake, ki jih je stvar imela ob prehodu nevarnosti na kupca ne glede na to, ali so bile napake proda-jalcu znane ali ne; [§ 458/(1)] 2) po prehodu nevarnosti zaradi prejšnjega vzroka – prodajalec odgovarja tudi za stvarne napake, ki se pokažejo po prehodu nevarnosti na kupca, če so posledica vzroka, ki je obstajal pred prehodom nevarnosti. [§ 458/(2)] V praksi so to napake prodane živine (npr. brezzobe krave). (4) Grajanje napak – brez grajanja kupec izgubi zahtevke iz napak. 1) pregled stvari – kupec je dolžan prejeto stvar na običajen način pregledati ali dati v pregled, takoj ko je normalno mogoče. [§ 461/(1)] 2) očitne napake – kupec mora prodajalca o očitnih napakah obvestiti: 1. V 8 DNEH od dneva pregleda pri običajnih prodajnih pogodbah; [§ 461/(1)] 2. TAKOJ pri gospodarskih prodajnih pogodbah; [§ 461/(1)] 3. TAKOJ pri pregledu, opravljenem v navzočnosti obeh strank; [§ 461/(2)] 4. ko je kupec izvedel za napako od svojih odjemalcev v primeru, če: ● kupec prodaja / odpravlja stvar naprej; in ● prodajalec ve, da kupec prodaja naprej; in ● kupec ob odpravi ne preloži blaga; in ● se pregled opravi šele v novem namembnem kraju. [§ 461/(3)] 3) skrite napake = napake, ki jih z običajnim pregledom pri prevzemu ni možno opaziti. 3
subjektivni rok za grajanje skritih napak – se šteje od dneva, ko je kupec napako opazil: ● 8 DNI pri običajnih prodajnih pogodbah; [§ 462/(1)] ● TAKOJ pri gospodarskih prodajnih pogodbah. [§ 462/(2)] 2. objektivni rok za grajanje skritih napak – se šteje od dneva izročitve stvari. Znaša 6 MESECEV, razen če je bil v pogodbi določen daljši rok. 4) grajanje po popravilu ali zamenjavi stvari – veljajo enaki roki, ki začnejo teči od izročitve popravljene ali zamenjane stvari. [§ 463] 5) obvestilo o napaki 1. predpisane lastnosti obvestila – kupec mora v obvestilu o napaki: ● natančneje opisati napako; in ● povabiti prodajalca, naj stvar pregleda. [§ 464/(1)] 2. pravočasno odposlanje obvestila – če kupec obvestilo o napaki pravočasno poš-lje na zanesljiv način (priporočeno pismo, telegram), je prodajalca obvestil, četudi je obvestilo prispelo z zamudo ali sploh ni prispelo. [§ 464/(2)] 6) slaba vera prodajalca – če je bila prodajalcu napaka znana ali mu ni mogla ostati neznana, kupec ne izgubi pravic iz napak kljub zamudi z obvestilom (grajanjem). To velja za vse roke. [§ 465] (5) Izključitev ali omejitev odgovornosti za napake: 1) pogodbena izključitev – pogodbenika lahko omejita ali popolnoma izključita odgo-vornost prodajalca za napake stvari. [§ 466/(1)] Ta določba omogoča velike zlorabe, zato obstajata zakonski omejitvi pogodbene izključitve: 1. slaba vera prodajalca – pogodbeno določilo o omejitvi / izključitvi je nično, če: ● je bila napaka prodajalcu znana; in ● prodajalec o napaki ni obvestil kupca. [§ 466/(2)] 2. zloraba prevladujočega položaja s strani prodajalca – pogodbeno določilo o omejitvi / izključitvi je nično, če je prodajalec izkoristil svoj prevladujoč položaj (npr. Mobitel) in kupcu vsilil določilo o omejitvi / izključitvi. [§ 466/(2)] Če se kupec odpove pravici odstopiti od pogodbe zaradi napak, obdrži vse druge pra-vice iz naslova napak. [§ 466/(3)] 2) zakonska izključitev – izključitev odgovornosti za napake določa sam zakon. Do tega pride v 2 primerih: 1. zaradi očitnosti napak ob sklenitvi pogodbe – prodajalec ne odgovarja za napa-ke, ki so bile ob sklenitvi pogodbe kupcu znane ali mu niso mogle ostati neznane, če se napake nanašajo na: ● lastnosti, potrebne za običajno rabo stvari; ali ● (izrecno ali molče) dogovorjene ali predpisane lastnosti in odlike. [§ 460/(1)] 2. prisilna javna dražba – pri prodaji na prisilni javni dražbi je odgovornost za napake izključena. [§ 467] (6) Pravice kupca – kupec, ki prodajalca o napaki obvesti pravočasno in pravilno, lahko: ● zahteva od prodajalca izpolnitev pogodbe (actio empti) – prodajalec izpolni tako, da: ○ napako odpravi; ali ○ izroči drugo stvar brez napake. [§ 468/(1)/1] ● zahteva znižanje kupnine (actio quanti minoris); [§ 468/(2)/2] ali ● odstopi od pogodbe (actio redhibitoria). [§ 468/(2)/3]  v vsakem primeru zahteva povrnitev škode; [§ 468/(2)]  neodvisno po splošnih pravilih odškodninske odgovornosti zahteva od prodajalca povrnitev škode, nastale na pravnih dobrinah kupca zaradi napake. [§ 468/(3)] Npr. kupec kupi uran za jedrsko elektrarno, ki je zelo nestabilen (stvarna napaka – ni potrebnih lastnosti za običajno rabo) in uran v reaktorju raznese ter nastane ogromna škoda (uničena elektrarna, milijon mrtvih, puščava) – vse mora povrniti prodajalec. 1) zahteva na izpolnitev pogodbe (actio empti) – uveljavlja jo kupec najprej. Če ne dobi zahtevane izpolnitve v primernem roku, obdrži pravici znižanja kupnine in odsto-pa od pogodbe. [§ 469] 2) znižanje kupnine (actio quanti minoris) – kupnina se zniža v sorazmerju med vred-nostjo stvari brez napake in vrednostjo stvari z napako ob sklenitvi pogodbe. [§ 478] 4
Znižanje kupnine pri postopnem odkrivanju napak – kupec, ki je zaradi napake dosegel znižanje kupnine, lahko ob poznejšem odkritju nove napake ponovno zahteva znižanje kupnine ali odstopi od pogodbe. [§ 479] 3) odstop od pogodbe (actio redhibitoria) – je skrajno sredstvo. 1. običajen odstop – kupec lahko odstopi od pogodbe: I. če je prodajalcu določil dodatni rok za izpolnitev; [§ 470/(1)] ali II. brez dodatnega roka, če: i. prodajalec kupcu sporoči, da ne bo izpolnil pogodbe; [§ 470/(2)] ali ii. iz okoliščin primera izhaja, da prodajalec ne bo mogel izpolniti niti v dodatnem roku. [§ 470/(2)] Če prodajalec ne izpolni pogodbe v dodatnem roku, je pogodba razvezana po samem zakonu. Kupec jo lahko obdrži v veljavi, če to nemudoma izjavi proda-jalcu. [§ 471] 2. odstop od pogodbe pri delnih napakah – delna napaka pomeni, da: ● je bil izročen le del stvari; ali ● je bila izročena manjša količina od dogovorjene. Kupec lahko odstopi od pogodbe le glede manjkajočega dela. [§ 472/(1)] Kupec lahko odstopi od cele pogodbe, če:  dogovorjena stvar / količina sestavlja celoto; ali  ima upravičen interes sprejeti dogovorjeno stvar/količino v celoti. [§ 472/(2)] 3. odstop od pogodbe pri eni ceni za več stvari – kupec je z eno pogodbo in kup-nino kupil več stvari. Napake imajo samo nekatere stvari. Kupec lahko odstopi od pogodbe le glede stvari z napako. [§ 474/(1)] Če več stvari tvori nerazdružljivo celoto, lahko kupec odstopi od cele pogodbe. Če ne odstopi od cele pogodbe, lahko to stori prodajalec. [§ 474/(2)] 4. izguba pravice do odstopa – kupec jo izgubi, če stvari ne more vrniti v prejetem stanju. [§ 475/(1)] Izjeme: I. stvar je uničena / poškodovana ali spremenjena zaradi: i. napake, ki opravičuje odstop od pogodbe ("self–destruct"); [§ 475/(2)] ii. dogodka izven kupčeve odgovornosti; [§ 475/(2)] iii. obveznosti kupca pregledati stvar; [§ 475/(3)] iv. kupčeve porabe ali zamenjave stvari pred odkritjem napake. [§ 475/(3)] II. poškodba ali zamenjava (sprememba) je nepomembna. [§ 475/(3)] Pri razvezi pogodbe kljub nemožnosti vrnitve v prejetem stanju kupec dolguje prodajalcu povračilo za korist od stvari. [§ 477/(2)] Ohranitev drugih pravic pri izgubi pravice do odstopa – kupec, ki izgubi pravico do odstopa zaradi nemožnosti vrnitve stvari v prejetem stanju, obdrži vse druge zakonske pravice iz napak. [§ 476] 5. učinki razvezane pogodbe zaradi napak – so enaki, kot če je dvostranska pogodba razvezana zaradi neizpolnitve. [§ 477/(1)] 4) izguba pravic za uveljavljanje napak – pravice kupca, ki je pravočasno obvestil prodajalca o napaki, ugasnejo v 1 letu od dneva odposlanja obvestila. [§ 480/(1)] Po tem času lahko kupec zoper prodajalčevo zahtevo za plačilo kupnine uveljavlja ugo-vor znižanja kupnine ali povrnitve škode. [§ 480/(2)] (7) Garancija za brezhibno delovanje prodane stvari 1) odgovornost prodajalca in proizvajalca – prodajalec prodaja tehnično blago (stroj, motor, tehnični aparat) in kupcu izroči garancijski list, s katerim jamči za brezhibno delovanje stvari v določenem času (garancijski rok, ponavadi 1 leto) od dneva izro-čitve. Če stvar ne deluje brezhibno, lahko kupec od prodajalca in proizvajalca zahteva popravilo stvari v primernem roku = zahteva za popravilo. Če ne pride do popravila v primernem roku, kupec lahko zahteva zamenjavo nedelujoče stvari z brezhibno delujočo = zahteva za zamenjavo. [§ 481/(1)] Garancijska odgovornost ne posega v odgovornost za napake. [§ 481/(2)] 2) pravice kupca – ne glede na dan nastanka napake lahko kupec od prodajalca / proiz-vajalca v garancijskem zahteva: 1. popravilo stvari = zahteva za popravilo; ali 2. zamenjavo stvari = zahteva za zamenjavo; [§ 482/(1)] IN  povračilo škode zaradi nemožnosti uporabe stvari od trenutka zahteve za popra-vilo ali zamenjavo do njune izvršitve. [§ 482/(2)] 5
3) podaljšanje garancijskega roka: 1. pri manjšem popravilu – garancijski rok se podaljša za toliko, kolikor časa ku-pec ni mogel uporabljati stvari; [§ 483/(1)] 2. pri bistvenem popravilu ali zamenjavi cele stvari – garancijski rok začne teči znova od vrnitve popravljene stvari oz. zamenjave. [§ 483/(2)] 3. pri bistvenem popravilu ali zamenjavi dela stvari – garancijski rok začne teči znova za popravljeni oz. zamenjani del. [§ 483/(3)] 4) odstop od pogodbe in znižanje kupnine – če prodajalec v primernem roku ne pop-ravi ali zamenja stvari, lahko kupec:  odstopi od pogodbe; ali  zniža kupnino; IN  zahteva odškodnino. [§ 484] 5) stroški – stroške prevoza do kraja popravila / zamenjave in stroške vrnitve stvari nosi prodajalec / prodajalec. [§ 485/(1)] 6) nevarnost – nevarnost naključnega uničenja trpi prodajalec / proizvajalec. [§ 485/(2)] 7) izguba garancijskih pravic – pravice kupca iz garancijskega lista ugasnejo v 1 letu od dneva zahteva za popravilo ali zamenjavo. [§ 487] 2.1.3.3. ODGOVORNOST ZA PRAVNE NAPAKE Pravna napaka je dejstvo, da ima 3. oseba na prodani stvari pravico, ki izključuje, zmanjšuje ali omejuje pravico kupca. Prodajalec odgovarja za pravno napako pod dvema pogojema: I. kupec o pravni napaki ni bil obveščen; in II. kupec ni privolil v nakup stvari, obremenjene s pravno napako. [§ 488/(1)] Prodajalec pravice odgovarja: ● za obstoj pravice; in ● da ni pravnih ovir za uveljavitev pravice. [§ 488/(2)] (1) Pravice kupca 1) obvestilo prodajalca – če se pokaže, da si 3. oseba lasti pravico na stvari, mora kupec obvestiti prodajalca. [§ 489] Izostanje obvestila – če kupec ne obvesti prodajalca ter se spusti v spor s 3. osebo, ki ga izgubi, to ne vpliva na pravico sklicevanja na pravne napake, razen če prodajalec dokaže, da je imel sredstva za uspešno zavrnitev zahtevka. [§ 491] Očitno utemeljena pravica 3. osebe ne vpliva na kupčeve pravice sklicevanja na pravne napake. Kupec lahko utemeljeno pravico 3. osebe pripozna brez spora. [§ 492/(1)] Če kupec 3. osebi plača vsoto denarja za odpoved njeni očitni pravici na stvari, se prodajalec odgovornosti oprosti s povrnitvijo izplačane vsote in prizadejane škode kupcu. [§ 492/(2)] 2) zahteva za oprostitev pravice pri individualno določenih stvareh (species) – kupec mora zahtevati od prodajalca, da specietetno stvar v primernem roku oprosti pravice 3. osebe. [§ 489] 3) zahteva za zamenjavo pri stvareh, določenih po vrsti (genus) – kupec mora zahte-vati od prodajalca izročitev druge stvari brez pravne napake. [§ 489] (2) Sankcije za pravne napake 1) pri vzemu stvari kupcu – če 3. oseba kupcu stvar vzame, je pogodba razdrta po samem zakonu (ex lege); [§ 490/(1)] 2) pri zmanjšanju ali omejitvi pravice – kupec po izbiri lahko: 1. odstopi od pogodbe; ali 2. zahteva znižanje kupnine. [§ 490/(1)] 3) pri neoprostitvi stvari pravice – kupec lahko odstopi od pogodbe, če: 1. prodajalec ne ugodi kupčevi zahtevi oprostiti stvar pravice 3. osebe; in 2. zaradi neoprostitve ni možno doseči namena pogodbe. [§ 490/(2)] 4) povračilo škode v vsakem primeru – kupec ima v vsakem primeru pravico do pov-račila nastale škode. [§ 490/(3)] Izjema: ni povračila škode, če je kupec vedel za pravno napako (= možnost, da mu bodo pravice na stvari odvzete, zmanjšane ali omejene). V tem primeru kupec lah-ko zahteva znižanje kupnine. [§ 490/(4)] (3) Pogodbena omejitev / izključitev odgovornosti za pravne napake – odgovornost pro-dajalca se lahko s pogodbo omeji ali povsem izključi. [§ 493/(1)] 6
Izjema zaradi slabe vere prodajalca – določilo o omejitvi / izključitvi je nično, če je bila napaka prodajalcu ob sklenitvi pogodbe znana ali mu ni mogla ostati neznana. [§ 493/(2)] (4) Odgovornost za omejitve javnopravne narave – takšne omejitve so na stvari določene v javnem interesu s strani državnih organov (npr. prepoved gradnje na ekološko ogrože-nem območju). Do odgovornosti prodajalca pride, če: I. omejitve kupcu niso bile znane; in II. je prodajalec vedel za omejitve; in III. prodajalec kupca ni obvestil o omejitvah. [§ 494] (5) Izguba pravic za uveljavljanje pravnih napak – kupčeva pravica iz pravnih napak ugasne: 1) v 1 letu od dneva, ko je izvedel za pravico 3. osebe. [§ 495/(1)] 2) v 6 mesecih od pravnomočnega konca spora med kupcem in 3. osebo, ki se je začel pred potekom enoletnega roka in v katerega je kupec pozval prodajalca kot interveni-enta. [§ 495/(2)] 2.1.4. OBVEZNOSTI KUPCA Kupec ima le 2 obveznosti: ● plačilo kupnine; ● prevzem stvari. (1) Plačilo kupnine 1) kraj in čas plačila: 1. kraj: ● po dogovoru – praviloma se plača v kraju, ki ga določa pogodba; [§ 496/(1)] ● kraj izročitve – če ni dogovorjen kraj plačila, je treba plačati v kraju, kjer se stvar izroča. [§ 496/(2)] ● sedež / prebivališče prodajalca – če kupnine ni treba plačati ob izročitvi, jo je treba plačati v sedežu oz. prebivališču prodajalca. [§ 496/(3)] 2. čas: ● po dogovoru – praviloma se plača na čas, ki ga določa pogodba; [§ 496/(1)] ● ob izročitvi – če ni dogovorjen čas plačila, je treba plačati ob izročitvi. [§ 496/(2)] 2) obresti pri prodaji na kredit – na kredit prodana stvar daje plodove ali koristi. Kupec dolguje obresti od dneva izročitve ne glede na zapadlost kupnine. [§ 497] 3) kupnina pri zaporednih dobavah – kupec mora plačati kupnino za vsako dobavo posebej o.o.d.d. [§ 498/(1)] Če je dal kupec prodajalcu predujem, se prve dobave zaračunajo iz predujma. [§ 498/(2)] (2) Prevzem stvari – sestavljajo ga: 1) dejanja, potrebna za izročitev; in 2) dejanja, potrebna za to, da kupec stvari odnese. [§ 499/(1)] Odstop od pogodbe zaradi neprevzema – če kupec brez utemeljenega razloga noče prevzeti v izročitev pravočasno in pravilno ponujenih stvari, lahko prodajalec odstopi od pogodbe, če utemeljeno dvomi v plačilo kupnine. [§ 499/(2)] 2.1.5. HRAMBA ZA SOPOGODBENIKA Do obvezne hrambe pride v 2 primerih: (1) obvezna hramba prodajalca – do nje pride pri prehodu nevarnosti na kupca zaradi zamude pred izročitvijo stvari. Prodajalec mora stvar hraniti kot dober gospodar / gospo-darstvenik. [§ 500/(1)] (2) obvezna hramba kupca – do nje pride: 1) če kupec želi vrniti stvar prodajalcu zaradi: 1. odstopa od pogodbe; ali 2. zahteve za zamenjavo. [§ 500/(2)] 2) če kupec noče sprejeti v namembni kraj poslane stvari – kupec mora stvar prevzeti za prodajalca pod pogoji, da: 1. prodajalec v namembnem kraju ni navzoč; 2. prodajalec v namembnem kraju nima nikogar, ki bi zanj stvar prevzel; 3. je stvar možno prevzeti: ● brez plačila kupnine; ter ● brez večjih nevšečnosti in pretiranih stroškov. [§ 501] V obeh primerih ima stranka–shranjevalec pravico do povračila za ohranitev stvari potrebnih stroškov. [§ 500/(3)] 7
Pravice stranke–shranjevalca: 1. sodna položitev stvari; 2. izročitev v hrambo drugi osebi; 3. prodaja na račun druge stranke. [§ 502] 2.1.6. POVRNITEV ŠKODE ZARADI RAZDORA POGODBE Če je prodajna pogodba razdrta zaradi kršitve pogodbe s strani ene stranke, ima druga stranka pravico do povračila nastale škode po splošnih pravilih pogodbene odškodninske odgovornosti. [§ 503] Izračunavanje škode se odvija po naslednjih pravilih: (1) dnevna cena: 1) dnevna cena obstaja v kraju sklenitve – prizadeta stranka lahko zahteva razliko med: 1. pogodbeno kupnino; in 2. dnevno ceno: ● na trgu kraja, kjer je bil opravljen posel; ● na dan razdora pogodbe. [§ 504/(1)] 2) dnevna cena ne obstaja v kraju sklenitve – za izračun povračila se vzame dnevna cena na nadomestnem trgu s prištetimi prevoznimi stroški. Npr. v Ljubljani ni trga plutonija, najbližji nadomestni trg je v Moskvi, zato se dnevna cena določi kot cena pogodbene količine plutonija na dan razdora pogodbe v Moskvi, ki se ji prišteje še prevozne stroške plutonija od Moskve do Ljubljane. (2) kritje – uporablja se le za po vrsti določene stvari (genus), če stranka ne izpolni pravo-časno. O kritni kup oz. prodaja morata biti opravljena v primernem roku na običajen način. [§ 505/(1)]. O nameravanem kritnem kupu / prodaji mora upnik obvestiti dolžnika. [§ 505/(3)] 1) kritna prodaja – kupec pravočasno ne plača kupnine, zato prodajalec stvar proda drugemu. Če pri tem dobi manjšo kupnino od pogodbene (praviloma), lahko zahteva razliko med njima (pogodbena kupnina minus kritna kupnina). [§ 505/(1)] OZ ne govori o manjši kupnini, temveč le o razliki, ki je lahko tudi negativna (če je kritna kupnina višja od pogodbene), zato bi lahko prodajalec kupcu izročil presežek zaradi kritne prodaje, ampak noben prodajalec ni tako neumen. 2) kritni kup – prodajalec pravočasno ne izroči stvari, zato kupec stvar kupi pri druge-mu prodajalcu. Če pri tem plača višjo ceno od pogodbene (od pogodbene), lahko zahteva razliko med njima (kritna cena minus pogodbena cena). [§ 505/(1)] Če kupec stvar kupi pri drugemu prodajalcu ceneje, določilo nima smisla. 2.1.7. MODALITETE PRODAJNE POGODBE (PRODAJA S POSEBNIMI DOGOVORI) 2.1.7.1. KUP NA POSKUŠNJO Kupec vzame stvar pod pogojem, da preizkusi, ali stvar ustreza njegovim željam. Proda-jalca mora obvestiti, ali ostaja pri pogodbi v poskusnem roku. Poskusni rok je lahko: o roku, določen po pogodbi; o običajen rok glede na naravo stvari; o primeren rok, ki ga določi prodajalec. [§ 514/(1)] Če kupec tega ne stori, se šteje, da: ● je odstopil od pogodbe; ali ● je ostal pri pogodbi, če je bila stvar izročena v poskušnjo do določenega roka in kupec: ○ NI nemudoma vrnil stvari po izteku roka; in ○ NI izjavil, da odstopa od pogodbe. [§ 514/(2)] Objektivna poskušnja je dogovorjena za ugotovitev določene lastnosti ali primerne uporab-nosti stvari. Obstanek pogodbe pri objektivni poskušnji je odvisen od obstoja lastnosti, NE od kupčeve odločitve. [§ 515] Nevarnost trpi prodajalec do:  kupčeve izjave, da ostaja pri pogodbi; ali  izteka poskusnega roka. [§ 516] 2.1.7.2. PRODAJA PO VZORCU ALI MODELU
Prodajalec proda enako stvar, kot jo je pokazal v vzorcu ali modelu. Npr. steklenica za Coca–Colo. Če stvar ne ustreza vzorcu ali modelu (npr. prodaja Coca–Cole v steklenicah za Pepsi), prodajalec odgovarja:  za stvarne napake pri gospodarskih pogodbah;  za neizpolnitev pri negospodarskih pogodbah. [§ 518/(1)] Prodajalec ne odgovarja, če je vzorec / model kupcu pokazal le zaradi obvestila ali ugotovitve lastnosti. [§ 518/(2), § 459/4] 2.1.7.3. PRODAJA S SPECIFIKACIJO Kupec ima v pogodbi pridržano pravico pozneje določiti obliko, mero in druge podrob-nosti. Če kupec tega ne stori do dogovorjenega ali zahtevanega dne, prodajalec lahko:  odstopi od pogodbe; ali  opravi specifikacijo glede na poznavanje kupčevih potreb. [§ 519/(1)] V tem primeru mora prodajalec kupca obvestiti o podrobnostih in mu pustiti rok za določitev drugačne specifi-kacije. [§ 519/(2)] Če kupec v tem roku ne opravi specifikacije, je obvezna specifikacija prodajalca. [§ 519/(3)] 2.1.7.4. PRODAJA NA OBROKE S pogodbo o prodaji na obroke:  se prodajalec kupcu zavezuje izročiti premično stvar pred plačilom celotne kupnine;  se kupec zavezuje stvar odplačati v določenih časovnih presledkih. [§ 522] Pogodba o prodaji na obroke mora biti sestavljena v pisni obliki. [§ 521] Bistvene sestavine so (poleg bistvenih sestavin običajne prodajne pogodbe): 1. skupen znesek vseh obročnih odplačil, ki zajema tudi plačilo ob sklenitvi pogodbe; 2. znesek posameznih obrokov; 3. število obrokov; 4. roki za plačilo posameznega obroka. Odstop od pogodbe – prodajalec lahko odstopi od pogodbe, če pride kupec v zamudo z začetnim obrokom. [§ 525/(1)] Odstop od pogodbe ali zahteva za popolno plačilo kupnine – prodajalec lahko odstopi od pogodbe ali zahteva od kupca plačilo celotnega ostanka kupnine (pred tem mu mora pustiti 15-dnevni rok [§ 525/ (4)]), če je kupec po plačilu začetnega obroka v zamudi:  z 2 zaporednima obrokoma, ki pomenita vsaj 1/8 kupnine; [§ 525/(2)]  z enim obrokom, ki pomeni vsaj 1/4 kupnine. [§ 525/(3)] Posledice razvezane pogodbe: (1) prodajalec mora: 1) vrniti prejete obroke z obrestmi; in 2) povrniti kupcu nujne stroške stvari (impensae necessariae). [§ 526/(1)] (2) kupec mora: 1) vrniti stvar v stanju ob izročitvi; in 2) dati povračilo za uporabo stvari. [§ 526/(2)] 2.1.7.5. AKREDITIVNA PRODAJA Prodaja je dogovorjena s pomočjo dokumentarnega akreditiva. To je poseben bančni posel, zaenkrat še urejen v ZOR, pri katerem se banka po nalogu in na račun kupca zaveže prodajalcu izplačati kupnino, če bo prodajalec v določenem roku predložil akreditivne dokumente. Uporablja se samo v gospodarskih poslih. Akreditivna klavzula obsega: ● določilo, da se bo plačilo opravilo s pomočjo dokumentarnega akreditiva; ● označbo, da se za dokumentarni akreditiv uporabljajo pravila mednarodne trgovinske zbornice. Dolžnosti strank pri akreditivni prodaji: (1) kupec mora: 1) poskrbeti na svoje stroške in v primernem roku, da prvovrstna banka odpre dokumen-tarni akreditiv, ki mora biti v skladu s prodajno pogodbo; [§ 527/(1)] 2) dati banki nalog, ki: 1. je neposredno uporaben pri odprtju akreditiva; 2. je naslovljen na ustrezno banko; 3. natančno označuje prodajalca; 4. določa rok veljavnosti – akreditiv mora biti veljaven toliko časa po izpolnitvi pro-dajalčeve obveznosti, da lahko prodajalec zbere in predloži dokumente banki. 9
3) zagotoviti kritje. (2) prodajalec mora: 1) banki predložiti vse akreditivne dokumente; 2) v skladu s pogodbo izročiti kupljeno stvar; 3) uporabiti odprt dokumentarni akreditiv. Dolžnosti banke – banka mora preveriti le verodostojnost dokumentov. Kadar dokumenti ustrezajo, mora prodajalcu izplačati dogovorjeni znesek, četudi se dokumenti v resnici ne nana-šajo na prodano blago. To ponuja veliko možnosti za fiktivne in ilegalne transakcije, ki pote-kajo prek bank v off–shore conah. Vrste dokumentarnih akreditivov: (1) preklicni in nepreklicni: 1) preklicni akreditiv lahko banka v vsakem trenutku spremeni ali razveljavi; 2) nepreklicni akreditiv zagotavlja čvrsto obvezo banke. (2) potrjeni in nepotrjeni: 1) za potrjeni akreditiv da banka svojo konfirmacijo; 2) nepotrjeni akreditiv – korespondenčna banka ob odprtju akreditiva 2.2. MENJALNA POGODBA (permutatio) 2.2.1. POJEM MENJALNE POGODBE (§ 528) Z menjalno pogodbo se vsak pogodbenik zavezuje nasproti sopogodbeniku, da mu bo izročil zamenjano stvar, tako da bo sopogodbenik pridobil lastninsko pravico. [§ 528/(1)] Predmet menjave so lahko tudi zamenljive pravice. [§ 528/(2)] Stranki pri menjalni pogodbi sta sopogodbenika. 2, UČINKI MENJALNE POGODBE (§ 529) Učinki menjalne pogodbe glede pravic in obveznosti so enaki pravicam in obveznostim prodajalca pri prodajni pogodbi. Iz menjalne pogodbe nastanejo za vsakega pogodbenika obveznosti in pravice, ki nastanejo iz prodajne pogodbe za prodajalca. 2.3. PRODAJNO NAROČILO (STARINARSKA POGODBA) 2.3.1. POJEM STARINARSKEGA NAROČILA (§ 530) S pogodbo o prodajnem naročilu se prevzemnik naročila zavezuje, da bo določeno stvar, ki mu jo je izročil naročitelj, v določenem roku: (1) prodal za določeno kupnino; ali (2) vrnil naročitelju, če mu stvari ne bo uspelo prodati za zahtevano kupnino. [§ 530/(1)] Stranki pri prodajnem naročilu sta: ● naročitelj – izroči stvar; in ● prevzemnik naročila – se zavezuje, da bo izročeno stvar v določenem roku: ○ prodal za določeno kupnino; ali ○ vrnil naročitelju. Nepreklicnost prodajnega naročila – prodajnega naročila ni mogoče preklicati. [§ 530/(2)] 2.3.2. NEVARNOST NAKLJUČNEGA UNIČENJA (§ 531) Naročitelj obdrži lastninsko pravico na izročeni stvari, zato on trpi nevarnost naključnega uničenja (ali poškodovanja). Stvar, izročena prevzemniku naročila, ostane naročiteljeva in on trpi nevarnost, če bi bila stvar po naključju uničena ali poškodovana. Vendar naročitelj ne more razpolagati z izročeno stvarjo, dokler mu ni vrnjena (nemožnost razpolage s stvarjo). 2.3.3. FIKCIJA PREVZEMNIKOVEGA NAKUPA IZROČENE STVARI (§ 532) Šteje se, da je prevzemnik naročila izročeno stvar kupil, če do izteka določenega roka: (1) ne proda stvari in ne izroči naročitelju kupnine; IN (2) ne vrne stvari. [§ 532/(1)] Začasna omejitev rubeža na fiktivno kupljeni stvari – upniki prevzemnika naročila ne morejo zarubiti (fiktivno kupljene) stvari, dokler naročitelju ne izplača kupnine. 2.4. DARILNA POGODBA Darilna pogodba je v OZ povsem na novo urejena. V ZOR je ni bilo, ker gre za neodplačno pogodbo, katere so po ustavi SFRJ iz leta 1974 spadale v pristojnost republik. Nobena repub-lika darilne pogodbe ni uredila, zato so se v Sloveniji uporabljala pravila izpred leta 1945 (ODZ). Moralno ozadje pri darilni pogodbi je bistveno drugačno kot pri odplačnih pogodbah, kar ena stranka pridobiva le koristi, druga stranka pa le obveznosti, zato veljajo posebni mehanizmi. 10
2.4.1. SPLOŠNE ZNAČILNOSTI DARILNE POGODBE Pojem – z darilno pogodbo: (1) se ena oseba (darovalec) zaveže: 1) neodplačno prenesti na drugo osebo (obdarjenca) lastninsko ali drugo pravico; ali 2) (na drug način) drugo osebo (obdarjenca) obogatiti v breme svojega premoženja; IN (2) obdarjenec izjavi, da se s tem strinja. [§ 533/(1)] Stranki darilne pogodbe sta: ● darovalec – neodplačno prenese (lastninsko) pravico na obdarjenca; ● obdarjenec – se strinja z neodplačnim prenosom nanj. Odpoved pravici in darilna pogodba – za darilno pogodbo se šteje tudi odpoved pravici, če se s tem zavezanec strinja. [§ 533/(2)] Pravica, ki se ji darovalec odpove: ● mora imeti zavezanca; in ● jo mora biti možno odstopiti drugemu. Odpoved pravici glede katere ni zavezanca in ki se ne odstopi drugemu, se ne šteje za darilno pogodbo. [§ 533/(3)] Razne vrste darilne pogodbe: ● darilna pogodba iz hvaležnosti – če obdarjenec nima pravice s tožbo zahtevati darila, se za darilno pogodbo šteje tudi pogodba, ki jo je darovalec sklenil zaradi hvaležnosti ali druge moralne obveznosti. [§ 534] ● mešano darilo pomeni, da je tudi obdarjenec dolžan obogateti darovalca (jaz ti dam 1'000 SIT, ti pa meni 500 SIT). Obdarjenčeva dolžnost obogatitve darovalca lahko izhaja po isti ali kakšni drugi pogodbi. Za darilno pogodbo gre le glede presežne vrednosti. Če je po isti ali drugi pogodbi tudi obdarjenec dolžan obogateti darovalca, gre za darilno pogodbo le glede presegajoče vrednosti. [§ 535] ● darilna pogodba z občasnimi izpolnitvami pomeni, da se je darovalec zavezal k perio-dičnim obdaritvam obdarjenca. Postavlja se vprašanje, kdaj ugasne obveznost obdarova-nja. Če darovalčeva obveznost obsega občasne izpolnitve, ugasne z darovalčevo smrtjo. [§ 536] Odškodninska odgovornost darovalca – darilo lahko v nekaterih primerih povzroči škodo obdarjencu, zato darovalec odgovarja: (1) zaradi podaritve tuje stvari in zamolčanja – kdor vede podari tujo stvar in obdarjencu to okoliščino zamolči, odgovarja za škodo [§ 537/(1)]. Za odgovornost se zahteva darovalčeva slaba vera – darovalec je vedel, da je podarjena stvar tuja, vendar ni bil dolžan vedeti. (2) zaradi napak in nevarnih lastnosti podarjene stvari – v obeh primerih se za odgovornost zahteva slaba vera darovalca, ki je vedel ali bi moral vedeti za napake in nevarne lastnosti ter ni opozoril obdarjenca. Obdarjencu mora zaradi napak ali nevarnih lastnosti nastati škoda. 1) zaradi napak podarjenih stvari – če ima podarjena stvar napake, zaradi katerih nastane škoda obdarjencu, darovalec odgovarja za škodo, če je za napako vedel ali bi moral vedeti in ni opozoril obdarjenca. darovalec podari hišo, za katero ve, da ni protipotresno grajena – hiša se podre ob prvem potresu in darovalec odgovarja za škodo, nastalo obdarjencu. Pomembno: pri darilni pogodbi ni jamčevanja za napake podarjene stvari, ker gre za neodplačno pogodbo. Zapomni si pregovor: Podarjenemu konju se ne gleda v zobe. 2) zaradi nevarnih lastnosti podarjenih stvari – če ima podarjena stvar nevarne lastno-sti, zaradi katerih nastane škoda obdarjencu, darovalec odgovarja za škodo, če je za napako vedel ali bi moral vedeti in ni opozoril obdarjenca. [§ 537/(2)] Primer: darova-lec podari koker španjela, za katerega ve, da je zelo popadljiv – koker španjel napade obdarjenca in mu odgrizne prst – darovalec odgovarja za škodo. Pogoji za odškodninsko odgovornost darovalca zaradi napak ali nevarnih lastnosti podar-jene stvari torej so: ● obdarjencu je zaradi napak ali nevarnih lastnosti nastala škoda; IN ● darovalec je vedel ali bi moral vedeti za napake ali nevarne lava stnosti; IN ● darovalec NI opozoril obdarjenca na napake ali nevarne lastnosti. 2.4.2. OBLIKA DARILNE POGODBE (§ 538) 11
Oblika je pomembna le, če darovalec stvari ali pravice takoj ne prenese obdarjenca tako, da obdarjenec lahko s stvarjo ali pravico prosto razpolaga. Pisna oblika – darilna pogodba mora biti sklenjena v pisni obliki, če darovalec podarjene stvari ali pravice ni prenesel takoj na obdarjenca tako, da obdarjenec lahko z njo prosto razpolaga. [§ 538/(1)] Naturalna narava nepisne pogodbe – če darilna pogodba ni sklenjena v pisni obliki, obdarje-nec ne more izpolnitve zahtevati s tožbo. Notarski zapis se zahteva za veljavnost darila za primer smrti, pri čemer mora biti listina o obdaritvi izročena obdarjencu. 2.4.3. PREKLIC DARILNE POGODBE (1) Vrste preklica – darovalec lahko darilno pogodbo prekliče zaradi stiske, nehvaležnosti in pozneje rojenih otrok: 1) Preklic zaradi stiske – darovalec pride v položaj, v katerem je eksistencialno ogro-žen, zato je logično, da lahko obdaritev zahteva nazaj. Darovalec lahko prekliče darilno pogodbo, če pride po njeni sklenitvi v položaj, v katerem je ogroženo njegovo preživljanje. [§ 539/(1)] Vendar preklic darila ni mogoč, če življenjsko ogrozi obdarjenca – pravo postavlja interese obdarjenca pred interese darovalca. Preklic ni mogoč, če bi z njim prišel obdarjenec v položaj, da bi bilo ogroženo njegovo preživljanje. [§ 539/(2)] Pri preklicu zaradi stiske lahko obdarjenec izbira med:  vrnitvijo darovane stvari (oziroma plačilom obogatitve zaradi darila); in  obdržanjem darila – v tem primeru mora darovalcu zagotoviti preživljanje. Obdarjenec lahko darilo obdrži, če darovalcu zagotovi preživljanje. [§ 539/(3)] 2) Preklic zaradi hude nehvaležnosti – ni pravično, da bi nehvaležni obdarjenec darilo obdržal. Nehvaležnost se mora videti navzven: nehvaležni obdarjenec se mora proti obdarjencu ali njegovim bližnjim obnašati tako grdo, da bi bilo nemoralno, če bi darilo obdržal. Darovalec lahko prekliče darilno pogodbo zaradi hude nehvaležnosti, če se po njeni sklenitvi obdarjenec proti njemu ali njegovemu bližnjemu obnaša tako, da bi bilo po temeljnih moralnih načelih nepravično, če bi prejeto obdržal. [§ 540/(1)] Hinavski obdarjenec bi lahko počakal na smrt obdarjenca in se šele nato začel hudo nehvaležno obnašati (oskrunil grob darovalca, tepel njegove otroke, itd.). Zato aktivna legitimacija za preklic pripada darovalcu in njegovemu dediču. Pogodbo lahko zaradi obnašanja proti darovalcu prekliče tudi darovalčev dedič. [§ 540/(2)] Zakon dobesedno govori le o nehvaležnem obnašanju proti darovalcu. Iz tega izhaja, da dedič ne more preklicati pogodbe, če se je obdarjenec nehvaležno obnašal proti bližnjim preminulega darovalca. Sodna praksa lahko uveljavi tudi dru-gačne rešitve. Pasivna legitimacija za preklic pripada obdarjencu in njegovemu dediču. Tudi pasivna legitimacija je omejena na obnašanje obdarjenca – ni možen preklic, če se nehvaležno obnaša dedič obdarjenca. Preklic je zaradi obdarjenčevega obnašanja mogoč tudi proti obdarjenčevemu dediču. [§ 540/(3)] Zakrivitelj hude nehvaležnosti je vedno obdarjenec ne glede na pasivno legitima-cijo. Preklic se vedno vloži zaradi obnašanja obdarjenca. Tabela za lažje razumevanje: aktivna legitimacija = kdo lahko prekliče? darovalec dedič darovalca darovalec dedič darovalca pasivna legitimacija = proti komu se prekliče? obdarjenec obdarjenec dedič obdarjenca dedič obdarjenca zaradi obnašanja proti komu se prekliče? darovalcu ali bližnjim darovalcu darovalcu ali bližnjim darovalcu
Darovalec lahko prekliče pogodbo proti obdarjencu ali njegovemu dediču zaradi hudo nehvaležnega obnašanja obdarjenca proti darovalcu ali njegovim bližnjim. Dedič darovalca lahko prekliče pogodbo proti obdarjencu ali njegovemu dediču zaradi hudo nehvaležnega obnašanja obdarjenca samo proti darovalcu.
Odpustitev nehvaležnosti – darovalec lahko tudi hudo nehvaležno obnašanje obdar-jencu odpusti. V tem primeru preklic pogodbe ni mogoč. Preklic ni mogoč, če je daro-valec (nehvaležno) obnašanje obdarjencu odpustil. [§ 540/(4)] 3) Preklic zaradi pozneje rojenih otrok se nanaša na situacijo, ko darovalec dobi otroka, pri čemer ga prej ni imel (prvorojenec, prvoposvojenec). V takšnem primeru je dopusten preklic, ker se predvideva, da darovalec potrebuje sredstva za vzdrževanje otroka. Darovalec lahko prekliče darilno pogodbo, če po sklenitvi dobi otroka, prej pa ni imel otroka. [§ 541] (2) Pravne posledice preklica: 1) vrnitev darovane stvari ali pravice – z izjavo o preklicu zahteva darovalec vrnitev darovane stvari ali pravice; [§ 542/(1)] oziroma 2) plačilo vrednosti obogatitve (pride v poštev, če darovane stvari ali pravice ni več) – z izjavo o preklicu zahteva darovalec plačilo vrednosti, za katero je obdarjenec na podlagi darilne pogodbe obogaten. [§ 542/(1)] 3) prenehanje obveznosti darovalca (pride v poštev, če pogodba še ni izpolnjena) – če darilna pogodba še ni izpolnjena, ima preklic za posledico prenehanje darovalčeve obveznosti. [§ 543/ (2)] (3) Rok za preklic: določen je subjektivni rok 1 leto. Darilna pogodba se lahko prekliče v 1 letu od dneva, ko je darovalec izvedel za razlog preklica. [§ 543] (4) Ničnost odpovedi preklicu – stranki se ne moreta dogovoriti za odpoved pravici do preklica. Morebitno takšno določilo je nično. Odpoved preklicu je nična. [§ 544] 2.4.4. DARILO ZA PRIMER SMRTI Darilo za primer smrti je posebna vrsta darilne pogodbe. Njena posebnost je v tem, da se izpolni šele po smrti darovalca. V praksi se s tem rešuje želja zapustnika, da nesposobni dediči ne bi prišli do velikega premoženja. Pogoja za veljavnost: (1) pogodba mora biti sklenjena v obliki notarskega zapisa; IN (2) listina o sklenjeni pogodbi mora biti izročena obdarjencu. Darilna pogodba, ki se mora izpolniti po darovalčevi smrti, je veljavna le, če: ● je sklenjena v obliki notarskega zapisa; in ● je listina o sklenjeni pogodbi izročena obdarjencu. [§ 545] 2.5. POSOJILNA POGODBA 2.5.1. POJEM POSOJILNE POGODBE S posojilno pogodbo se: ● posojilodajalec zavezuje, da bo posojilojemalcu izročil: ○ določen znesek denarja; ali ○ določeno količino nadomestnih stvari; in ● posojilojemalec zavezuje, da bo po določenem času vrnil izposojeno = enak znesek denarja oz. enako količino nadomestnih stvari. [§ 569/(1)] Na prejetih stvareh pridobi posojilojemalec lastninsko pravico. [§ 569/(2)] Stranki posojilne pogodbe torej sta: ● posojilodajalec – se zaveže k izročitvi denarja ali nadomestnih stvari posojilojemalcu; in ● posojilojemalec – se zaveže k vrnitvi izposojenega v določenem času. Posojilo je lahko obrestno ali brezobrestno. Možnost obrestovanja: posojilojemalec se lahko zaveže, da poleg glavnice dolguje tudi obresti. [§ 570/ (1)] Zakonito obrestovanje pri gospodarskih pogodbah: v gospodarskih pogodbah dolguje posojilojemalec obresti, četudi niso bile dogovorjene. [§ 570/(2)] 2.5.2. PRAVICE IN OBVEZNOSTI POSOJILODAJALCA (1) Dolžnost izročitve obljubljenih stvari 1) Rok za izročitev – posojilodajalec mora izročiti stvari: 1. ob dogovorjenem času, če je določen rok za izročitev; ali 2. ko posojilojemalec zahteva, če rok ni določen. [§ 571/(1)] 2) Rok za zahtevo izročitve – posojilojemalec ima pravico zahtevati izročitev obljublje-nih stvari. Pravica zahtevati izročitev zastara: 13
1. v 3 mesecih od nastopa zamude posojilodajalca (subjektivni rok); in 2. v 1 letu od sklenitve pogodbe (objektivni rok). [§ 571/(2)] (2) Pravica odkloniti izročitev zaradi slabih premoženjskih razmer posojilojemalca Določba varuje posojilodajalca pred slabo boniteto posojilojemalca. 1) Odklonitev izročitve – če so premoženjske razmere posojilojemalca tako slabe, da je vrnitev posojila negotova, lahko posojilodajalec odkloni izročitev, če: 1. ob sklenitvi ni vedel za slabe razmere (dobra vera posojilodajalca); ali 2. so se razmere poslabšale po sklenitvi (spremenjene okoliščine). [§ 572/(1)] 2) Izjema = dolžnost izročitve zaradi zavarovanja – posojilodajalec mora izročiti stvari, če da posojilojemalec ali kdo drug zadostno zavarovanje. [§ 572/(2)] (3) Pravica odstopa od pogodbe zaradi nenamenske uporabe namenskega posojila Namensko posojilo je posojilo, pri katerem je v posojilni pogodbi določen namen, za kate-rega (in edino za katerega) lahko posojilojemalec uporabi izposojeni denar. Če posojilo-jemalec uporabi posojilo v drug namen, lahko posojidajalec odstopi od pogodbe. [§ 578] (4) Odškodninska odgovornost posojilodajalca za stvarne napake posojenih stvari 1) Dolžnost povrnitve škode – posojilodajalec mora povrniti posojilodajalcu morebitno škodo, povzročeno zaradi stvarnih napak posojenih stvari. [§ 573/(1)] 2) Slaba vera pri neodplačnem posojilu – če gre za neodplačno posojilo, mora posoji-lodajalec povrniti škodo zaradi stvarnih napak le: 1. če so mu bile napake znane ali mu niso mogle ostati neznane (slaba vera); IN 2. če o napakah ni obvestil posojilojemalca (odsotnost obvestila). [§ 573/(2)] 2.5.3. PRAVICE IN OBVEZNOSTI POSOJILOJEMALCA (1) Dolžnost vrnitve posojila 1) Določenost roka – posojilojemalec mora v dogovorjenem roku vrniti enako količino stvari iste vrste in kakovosti (eiusdem tantumdem generis et qualitatis). [§ 574/1] 2) Nedoločenost roka – rok je nedoločen, če ga stranki nista določili in ga ni možno določiti iz okoliščin. Posojilojemalec mora vrniti posojilo v primernem roku po zah-tevi posojilodajalca za vrnitev. Rok mora trajati vsaj 2 meseca. [§ 574/(2)] (2) Pravica posojilojemalca do izbire Posojila v denarju je treba vedno vrniti v denarju, če ni naknadno dogovorjena nadomestna izpolnitev. Posojila v nadomestnih stvareh je možno po dogovoru vrniti tudi v denarju. V primeru: ● dogovora za vrnitev posojila nadomestnih stvari v denarju; [§ 575/(1)] ali ● ko ni možno vrniti enake količine stvari iste vrste in kakovosti [§ 575/(2)]; je posojilojemalec vseeno po lastni izbiri upravičen vrniti:  izposojene stvari; ali  denarni znesek, ki ustreza vrednosti izposojenih stvari v času in kraju vrnitve. [§ 575/(1)] (3) Pravica posojilojemalca do odstopa od pogodbe Odstop od pogodbe je možen le pred izročitvijo. Posojilojemalec lahko odstopi od pogodbe, preden posojilojemalec izroči obljubljene stvari. [§ 576] Posojilodajalcu lahko zaradi odstopa nastane škoda, zato je določena dolžnost povrnitve škode zaradi odstopa – če ima posojilodajalec zaradi odstopa kakšno škodo, jo mora posojilojemalec povrniti. [§ 576] (4) Pravica posojilojemalca do predčasne vrnitve posojila Posojilojemalec lahko vrne posojilo pred rokom, določenim za vrnitev, če: o posojilodajalca obvesti o nameri predčasne vrnitve; in o posojilodajalcu povrne škodo – dolžnost povrnitve škode zaradi predčasne vrnitve [§ 577] V bančnih posojilih je potrebno plačati penale na prehitro vrnitev posojila, ker je banka s tem izgubila določen del obresti. Škoda nastane v obliki izgubljenega dobička (lucrum cessans). 2.5.4. NAMENSKO POSOJILO (§ 578) V pogodbi je določen namen, za katerega sme posojilojemalec uporabiti izposojeni denar. Pravica posojilodajalca do odstopa zaradi nenamenske uporabe – če posojilojemalec upo-rabi posojilo za drug namen, lahko posojilodajalec odstopi od pogodbe. 2.6. POGODBA O DOSMRTNEM PREŽIVLJANJU 14
Osnovna oblika – s pogodbo o dosmrtnem preživljanju: ● se pogodbenik (preživljaLec) zaveže, da bo preživljal: ○ drugega pogodbenika (preživljaNec); ali ○ koga drugega (preživljaNec); ● drugi pogodbenik (izročitelj) izjavi, da preživljalcu zapušča: ○ vse premoženje; ali ○ del premoženja, ki obsega nepremičnine ter z njihovo rabo in uživanjem povezane premičnine; pri čemer je izročitev premoženja odložena do izročiteljeve smrti. [§ 557/(1)] Druge vrste pogodb o dosmrtnem preživljanju so pogodbe, s katerimi se proti obljubi dedi-ščine dogovori:  življenjska skupnost pogodbenika in izročitelja;  premoženjska skupnost pogodbenika in izročitelja;  skrb za in varovanje izročitelja s strani pogodbenika;  pogodbenikovo obdelovanje izročiteljevega posestva;  skrb pogodbenika za izročiteljev pogreb; ali  kaj drugega. [§ 557/(3)] Pogodba o dosmrtnem preživljanju lahko obsega tudi premičnine preživljanca, nepovezane z rabo in uživanjem nepremičnin. Takšne premičnine morajo biti v pogodbi posebej navedene. [§ 557/(2)] Stranke pogodbe torej so: ● preživljalec – obljubi preživljanje; ● preživljanec = tisti, ki mu preživljalec obljubi preživljanje; ● izročitelj – obljubi preživljalcu dediščino ali njen del. Izročitelj je lahko hkrati preživljanec, vendar ni nujno, da sta ista oseba. Preživljalec se lahko zaveže preživljati izročiteljevega sorodnika, zakonca, prijatelja, itd. Oblika pogodbe – pogodba o dosmrtnem preživljanju mora biti sklenjena v obliki notarskega zapisa. [§ 558] Modalitete pogodbe: (1) odpoved razpolaganju s premoženjem – izročitelj (preživljanec) se lahko v korist preživljalca odpove razpolaganju s premoženjem, ki je predmet pogodbe. [§ 559] (2) odgovornost za obstoječe dolgove – preživljalec ni odgovoren za dolgove po smrti pre-življanca. V pogodbi se lahko določi odgovornost preživljalca za obstoječe dolgove pre-življanca nasproti določenim upnikom. [§ 560] Razveza pogodbe: (1) sporazumna razveza – stranki lahko sporazumno razvežeta pogodbo, četudi sta jo že začeli izpolnjevati. [§ 561/(1)] (2) razveza zaradi neznosnosti – pogodba o dosmrtnem preživljanju se nanaša na življenjsko skupnost. Če se razmerje med pogodbenikoma tako omaje, da postane skupno življenje neznosno, lahko vsaka stranka od sodišča zahteva razvezo pogodbe. [§ 561/(2)] (3) razveza zaradi neizpolnjevanja obveznosti – vsaka stranka lahko zahteva razvezo pogodbe, če druga stranka ne izpolnjuje obveznosti. [§ 561/(3)] (4) razveza zaradi spremenjenih razmer – po sklenitvi pogodbe se razmere tako spreme-nijo, da znatno otežijo izpolnitev pogodbe. Sodišče lahko ob upoštevanju vseh okoliščin na zahtevo ene ali druge stranke pogodbo razveže. [§ 562/(1)] (5) razveza zaradi smrti preživljalca in neprivolitve dedičev v nadaljevanje – če preživ-ljalec umre, obveznost preživljanja preide na njegovega zakonca in k dedovanju poklicane potomce in posvojence pod pogojem, da privolijo v nadaljevanje obveznosti preživljalca. [§ 563/(1)] Če ne privolijo, se pogodba razveže. [§ 563/(2)] Spremenjene razmere – po sklenitvi pogodbe spremenjene razmere znatno otežijo izpolnitev pogodbe. Na zahtevo ene ali druge stranke sodišče ob upoštevanju vseh okoliščin: ● uredi razmerje na novo; [§ 562/(1)] ali ● spremeni pravico preživljanca v dosmrtno denarno rento, če to ustreza eni ali drugi stranki; [§ 562/(1)] ali ● razveže pogodbo. [§ 562/(1)] Smrt preživljalca in prenehanje pogodbe – če preživljalec umre, obveznost preživljanja preide na njegovega zakonca in k dedovanju poklicane potomce in posvojence (= upravičenci za nadaljevanje 15
pogodbe) pod pogojem, da privolijo v nadaljevanje obveznosti preživljalca. [§ 563/(1)] Od tu naprej sta 2 možnosti: 1. upravičenci za nadaljevanje nočejo prevzeti pogodbenih obveznosti – ne privolijo, zato: ● se pogodba razveže; in ● upravičenci za nadaljevanje nimajo pravice zahtevati odškodnino za prejšnje pre-življanje. [§ 563/(2)] 2. upravičenci za nadaljevanje privolijo, vendar ne morejo prevzeti pogodbenih obveznosti, zato imajo pravico od preživljanca zahtevati odškodnino za prejšnje preživljanje. [§ 563/(3)] Sodišče določi odškodnino po prostem preudarku. Pri tem upošteva premoženj-ske razmere: ● preživljanca; in ● upravičencev za nadaljevanje. [§ 563/(4)] 2.7. POGODBA O IZROČITVI IN RAZDELITVI PREMOŽENJA (IZROČILNA POGODBA) Z izročilno pogodbo se izročitelj zaveže, da bo izročil in razdelil svoje premoženje svojim potomcem, posvojencem in njihovim potomcem. [§ 546] Stranke pogodbe so: ● izročitelj – se zaveže k izročitvi in razdelitvi premoženja potomcem; ● potomci. Pogoja za veljavnost sta: (1) soglasje vseh potomcev – pogodba je veljavna, če se z njo strinjajo vsi k zakonitemu dedovanju poklicani potomci, posvojenci in njihovi potomci. [§ 547/(1)] 1) poznejša privolitev – če kakšen potomec ni dal privolitve, jo da lahko pozneje v enaki obliki; [§ 547/(3)] 2) veljavnost kljub neprivolitvi potomca – izročitev in razdelitev ostaneta veljavni, če potomec, ki se ne strinja: 1. pred izročiteljem umre brez potomcev; 2. se odpove dediščini; 3. je razdedinjen; 4. je dedno nevreden. [§ 547/(4)] (2) oblika notarskega zapisa – pogodba mora biti sklenjena v obliki notarskega zapisa. [§ 547/(2)] Premoženje: ● izročljivost – izročitelj lahko izroči in razdeli le svoje sedanje (celo ali delno) premoženje; [§ 548/ (1)] Ni možno razdeliti in izročiti bodočega premoženja. ● način razdelitve premoženja mora biti drugačen od načina razdelitve v zapuščini – če je isti, je določilo o načinu razdelitve neveljavno. Neveljavno je določilo o načinu razdelitve premoženja, ki bo v izročiteljevi zapuščini. [548/(2)] /???/ ● premoženje po izročitvi – izročiteljeva zapuščina je le: o premoženje, ki ni bilo zajeto z izročitvijo; in o premoženje, pridobljeno po izročitvi. [§ 549/(1)] ● izključitev izročenega premoženja iz zapuščine – premoženje, ki ga potomci izročitelja pridobijo z izročitvijo, ne spada v zapuščino in se ne upošteva pri ugotavljanju njene vrednosti. [§ 549/(2)] Fikcija darilne pogodbe – drugim potomcem izročeni deli premoženja se štejejo za darila in se po izročiteljevi smrti z njimi ravna kot z darili prednika dedičem, če: (1) če se kakšen potomec ne strinja z izročitvijo [§ 550/(1)] = zaradi nestrinjanja potomcev; (2) če se izročitelju po izročitvi rodi otrok ali pojavi za mrtvega razglašen potomec [§ 550/(2)] = zaradi novega potomca. Pridržna (retencijska) pravica – izročitelj lahko: ● zase; ali ● svojega zakonca; ali ● zase in svojega zakonca ob izročitvi in razdelitvi pridrži: (1) užitek vsega ali dela premoženja; ali (2) dosmrtno naturalno ali denarno rento; ali (3) dosmrtno preživljanje ali drugo nadomestilo. [§ 551/(1)] 16
Če sta užitek ali renta dogovorjena za izročitelja IN zakonca, po smrti enega pripade celoten užitek oz. renta drugemu do njegove smrti o.o.d.d. [§ 551/(2)] Pravice izročiteljevega zakonca: (1) strinjanje – če izročitelj upošteva svojega zakonca, se mora ta strinjati; [§ 552/(1)] (2) nujni delež – nujni delež neupoštevanega zakonca ostane neokrnjen; [§ 552/(2)] (3) fikcija daril ob ugotavljanju nujnega deleža – pri neupoštevanju zakonca je izročitev veljavna. Potomcem izročeni deli izročiteljevega premoženja se štejejo za darila pri ugo-tavljanju vrednosti zapuščine, po kateri se določa nujni delež preživelega zakonca. [§ 552/(3)] Dolgovi izročitelja:  neodgovornost potomcev – potomci, katerim je bilo razdeljeno premoženje, niso odgo-vorni za dolgove izročitelja o.o.d.d. [§ 553/(1)]  pravice upnikov izročitelja – upniki izročitelja lahko izpodbijajo izročitev ob pogojih za izpodbijanje neodplačnih razpolaganj. [§ 553/(2)] Preklic izročitve: (1) Razlogi za preklic 1) preklic zaradi hude nehvaležnosti – izročitelj lahko prekliče pogodbo zaradi hude nehvaležnosti, če se po sklenitvi pogodbe potomec proti njemu ali njegovim bližnjim obnaša tako, da bi bilo po temeljnih moralnih načelih nepravično, da bi prejeto obdržal. [§ 555/(1)] 2) preklic zaradi nedajanja preživnine – izročitelj lahko prekliče pogodbo, če poto-mec ne daje njemu ali komu drugemu s pogodbo dogovorjene preživnine; [§ 555/(2)] 3) preklic zaradi neporavnanja dolgov – izročitelj lahko prekliče pogodbo, če poto-mec ne izvrši v pogodbi naložene poravnave izročiteljevih dolgov; [§ 555/(2)] 4) preklic zaradi drugih neizpolnitev bremen – v tem primeru lahko pride do preklica ali do prisilne izpolnitve bremen, o čemer odloči sodišče. V primeru neizpolnitve drugih s pogodbo prevzetih bremen sodišče ob upoštevanju pomembnosti bremen za izročitelja in okoliščin odloči, ali ima izročitelj: 1. pravico zahtevati vrnitev danega premoženja; ali 2. pravico zahtevati prisilno izpolnitev bremen. [§ 555/(3)] (2) Pravice potomcev po preklicu – nujni delež: potomec, ki je moral vrniti izročeno, lahko po izročiteljevi smrti zahteva nujni delež, razen če: 1. je razdedinjen; 2. je dedno nevreden; 3. se je odpovedal dediščini. [§ 556/(1)] Pri izračunavanju nujnega deleža se štejejo drugim potomcem izročeni deli premoženja za darila izročitelja. [§ 556/(2)] 2.8. POGODBA O PREUŽITKU S pogodbo o preužitku: ● se ena stranka (preužitkar) zavezuje, da bo na drugo stranko (prevzemnik) prenesla lastninsko pravico na določenih svojih nepremičninah; ● se druga stranka (prevzemnik) zavezuje, da bo preužitkarju ali komu drugemu do njegove smrti nudila določene dajatve in storitve. [§ 564/(1)] Stranki pogodbe sta:  preužitkar – se zaveže k prenosu lastninske pravice na nepremičninah; in  prevzemnik – se zaveže k dajatvam in storitvam v korist preužitkarja. Predmet pogodbe so: o preužitkarjeve nepremičnine; in o premičnine, namenjene za rabo in uživanje nepremičnin o.o.d.d. [§ 564/(2)] Prevzemnikove obveznosti se lahko dogovorijo kot: ● občasne denarne dajatve; ali ● nudenje življenjskih potrebščin; ali ● oskrbovanje; ali ● zagotovitev stanovanjskega prostora; ali ● prepustitev uživanja določenega zemljišča, itd. [§ 565] 17
Preužitek se vpiše v zemljiško knjigo kot stvarno breme. Če prevzemnik prevzete nepremič-nine odsvoji, za izpolnitev obveznosti iz pogodbe o preužitku odgovarja tudi novi pridobitelj pod pogojem, da je preužitek vpisan v zemljiško knjigo kot stvarno breme. [§ 566] Oblika – pogodba o preužitku mora biti sestavljena v obliki notarskega zapisa. [§ 567] Razveza pogodbe se lahko opravi iz 2 razlogov: (1) zaradi neznosnosti skupnega življenja – če pogodbenika živita skupaj in se njuno raz-merje tako omaje, da postane skupno življenje neznosno, lahko vsaka stranka zahteva razvezo pogodbe. [§ 568/ (1)] (2) zaradi neizpolnjevanja obveznosti – vsaka stranka lahko zahteva razvezo pogodbe, če druga stranka ne izpolnjuje obveznosti. [§ 568/(2)]
3. POGODBE O STORITVAH
3.1. PODJEMNA POGODBA (POGODBA O DELU, locatio conductio operis) Drugi sinonimi so: delovršna pogodba, podjetniška pogodba. 3.1.1. SPLOŠNE ZNAČILNOSTI (1) Pojem podjemne pogodbe in razmerje do prodajne pogodbe S podjemno pogodbo: ● se podjemnik zavezuje opraviti določen posel, kot je: o izdelava ali popravilo določene stvari; ali o telesno ali umsko delo; ● se naročnik zavezuje, da bo podjemniku za opravljeno delo plačal. [§ 619] Stranki podjemne pogodbe sta:  podjemnik – zaveže se opraviti določeno telesno ali umsko delo; in  naročnik – zaveže se k plačilu za opravljeno delo. Podjemno pogodbo je težko razlikovati od prodajne, če se podjemnik zaveže izdelati premično stvar iz lastnega materiala. V dvomu je takšna pogodba prodajna: pogodba, s katero se podjemnik zaveže izdelati določeno premično stvar iz svojega materiala, se šteje v dvomu za prodajno pogodbo. [§ 620/ (1)] To ne velja, če da naročnik bistven del mate-riala: pogodba ostane podjemna, če se je naročnik zavezal dati bistven del materiala, potrebnega za izdelavo stvari. [§ 620/(2)] V vsakem primeru je pogodba podjemna, če je z njo mišljeno podjemnikovo delo. [§ 620/(3)] Če se podjemnik zaveže izdelati stvar iz lastnega materiala, se postavlja vprašanje kako-vosti materiala (če ni dogovorjena): o srednja kakovost – če je dogovorjena izdelava stvari iz podjemnikovega materiala in ni dogovorjena kakovost, je podjemnik dolžan dati material srednje kakovosti; [§ 621/(1)] o odgovornost podjemnika za kakovost materiala – podjemnik naročniku odgovarja za kakovost uporabljenega materiala enako kot prodajalec. [§ 621/(2)] (2) Nadzor: 1) naročnik ima pravico nadzorovati posel in dajati navodila, če to ustreza naravi posla; 2) podjemnik ima dolžnost naročniku omogočiti nadzor in dajanje navodil. [§ 622] (3) Sklenitev pogodbe po licitaciji – pogosto pride do sklenitve podjemne pogodbe na pod-lagi licitacije za izvršitev določenih del ob določenih pogojih. Poznamo 2 glavni vrsti licitacije, vsaka je lahko naslovljena na določeno ali nedoločeno število oseb: 1) licitacija o ceni – glede na pravno vezanost vabilca k licitaciji na vabilo, sta možni: 1. licitacija z obvezno sklenitvijo pogodbe – vabilo k licitaciji zavezuje vabilca k sklenitvi pogodbe z najcenejšim ponudnikom; [§ 623/(1)] 2. licitacija z izključeno obveznostjo sklenitve – vabilec lahko v vabilu izključi obveznost sklenitve pogodbe (če bo slučajno najnižja ponujena cena še vedno previsoka). Če je izključena obveznost sklenitve pogodbe, je vabilo k licitaciji vabilo za zbiranje ponudb zainteresiranih za sklenitev pogodbe po objavljenih pogojih. [§ 623/(2)] 2) licitacija za umetniško ali tehnično rešitev – vabilec je zavezan skleniti pogodbo z udeležencem licitacije, katerega rešitev sprejme komisija vnaprej objavljene sestave. Vabilec lahko obveznost sklenitve v vabilu izključi. [§ 624] 3.1.2. PRAVICE IN OBVEZNOSTI PODJEMNIKA (1) Pravice podjemnika: 18
1) pravica odstopa od pogodbe zaradi velikih napak materiala – podjemnik lahko odstopi od pogodbe, če opozorjeni naročnik zahteva izdelavo stvari iz materiala s tako očitnimi napakami, da: 1. material sploh ni primeren za izdelavo; ali 2. bi izdelava iz zahtevanega materiala škodovala ugledu podjemnika. [§ 625/(2)] 2) zastavna pravica – varuje podjemnika pred neplačilom naročnika. Za zavarovanje terjatev iz podjemne pogodbe: 1. plačilo dela; 2. povračilo porabljenega materiala; in 3. druge terjatve ima podjemnik zastavno pravico na:  izdelanih in popravljenih stvareh, ter  drugih predmetih, ki jih je za delo izročil naročnik, dokler jih ima v posesti in jih prostovoljno ne preneha imeti. [§ 647] 3) zaupanje posla tretjemu – podjemnik ni dolžan osebno opraviti posla [§ 629/(1)]. Lahko ga zaupa 3. osebi, vendar obdrži odgovornost nasproti naročniku za pravilno izpolnitev: podjemnik za posel osebno odgovarja naročniku, četudi ga ne opravi osebno. [§ 629/(2)] 4) neposredne terjatve sodelavcev podjemnika nasproti naročniku – sodelavci (= 3. osebe, ki jim je podjemnik zaupal delo) se lahko obrnejo neposredno na naročnika in zahtevajo izplačilo pripoznanih terjatev iz vsote, dolgovane podjemniku. [§ 631] (2) Obveznosti podjemnika: 1) obveznost izvršiti delo – podjemnik je dolžan izvršiti delo po dogovoru in po pravi-lih posla. [§ 626/(1)] 1. rok za izvršitev dela: ● rok je določen – podjemnik mora izvršiti delo v določenem roku; ● rok NI določen – podjemnik mora izvršiti delo v času, ki je razumno potre-ben za take posle. [§ 626/(2)] 2. neodgovornost za zamudo, nastalo zaradi naročnikovega ravnanja: podjem-nik ne odgovarja za zamudo, ki nastane: ● ker je naročnik nepravočasno izročil material; ali ● ker je naročnik zahteval spremembe; ali ● ker naročnik ni izplačal dolžnega predujma. Podjemnik ne odgovarja za nobeno zamudo zaradi naročnikovega ravnanja. [§ 626/(3)] 2) dolžnost opozorila: 1. na napake – podjemnik je dolžan opozoriti naročnika na napake naročnikovega materiala, ki jih je opazil ali bi jih moral opaziti. Če tega ne stori, odgovarja za škodo. [§ 625/(1)] 2. na pomanjkljivosti v naročilu in okoliščine – podjemnik mora naročnika opozoriti na: ● pomanjkljivosti v naročilu, za katere ve ali bi moral vedeti; in ● druge okoliščine, za katere ve ali bi moral vedeti, in so pomembne za: o naročeno delo; ali o pravočasno izvršitev dela. Če tega podjemnik ne stori, odgovarja za škodo. [§ 625/(3)] 3) izročitev izdelane stvari naročniku – podjemnik je dolžan izročiti naročniku izdelano ali popravljeno stvar [§ 632/(1)], razen če je stvar uničena iz vzroka, za katerega ne odgovarja. [§ 632/(2)] 3.1.3. PRAVICE IN OBVEZNOSTI NAROČNIKA (1) Pravice naročnika: 1) pravica odstopa od pogodbe: 1. zaradi odstopa podjemnika od dogovorjenih pogojev – med izvrševanjem dela se izkaže, da podjemnik: ● se ne drži dogovorjenih pogojev; ali ● ne dela, kot bi moral; zaradi česar bo imelo izvršeno delo napake. Naročnik lahko podjemnika opozori na nepravilnosti in mu določi rok za prilagoditev dela pogodbenim obveznostim. [§ 627/(1)] 19
Če podjemnik do izteka roka ne izpolni naročnikovih zahtev, naročnik lahko odstopi od pogodbe in zahteva povrnitev škode. [§ 627/(2)] Npr. papež naroči Michelangelu prebarvati Sikstinsko kapelo z oljnimi barvami, Michelangelo pa uporablja alkoholne flomastre – papež določi Michelangelu rok 1 teden, da začne barvati z oljnimi barvami. Če Michelangelo po 1 tednu še vedno barva s flomastri, lahko papež odstopi od pogodbe. zaradi podjemnikovega zamujanja z delom – rok je bistvena sestavina pogodbe in podjemnik je v taki zamudi z začetkom ali dovršitvijo dela, da je očitno, da dela ne bo pravočasno dokončal. Naročnik lahko odstopi od pogodbe in zahteva povrnitev škode. [§ 628/(1)] Npr. Michelangelo mora prebarvati Sikstinsko kapelo v 1 letu in celo leto popiva ter začne barvati 1 teden pred izte-kom roka – precej očitno je, da barvanja ne bo dokončal, zato lahko papež kot naročnik prekine pogodbo. Odstop od pogodbe zaradi podjemnikovega zamujanja z delom je možen, četudi rok ni bistvena sestavina pogodbe, vendar naročnik zaradi podjemnikove zamude nima več interesa za izpolnitev pogodbe. [§ 628/(2)] Npr. papež da Michelangelu za barvanje neomejeno časa, vendar Michelangelo v nekaj letih ne ustvari nič, zato se papež lahko premisli in odstopi od pogodbe. zaradi velike napake izdelane stvari – naročnik lahko odstopi od pogodbe in zahteva povračilo škode brez predhodne zahteve za odpravo napake, če: ● ima posel tako veliko napako, da je delo neuporabno; ali ● je posel opravljen v nasprotju z izrecnimi pogodbenimi pogoji. [§ 638]
brez razloga – naročnik lahko od pogodbe odstopi, kadarkoli hoče (prenehanje pogodbe po volji naročnika), vendar mora podjemniku izplačati dogovorjeno plačilo, zmanjšano za: ● stroške, ki jih podjemnik ni imel zaradi prezgodnjega prenehanja pogodbe; in ● podjemnikov zaslužek drugje. [§ 648] 2) pravice v zvezi z napakami izdelanih stvari (glej Odgovornost za napake): 1. znižanje plačila in povračilo škode; in 2. pravica zahtevati odpravo napak. (2) Obveznosti naročnika: 1) obveznost prevzeti delo – naročnik je dolžan prevzeti delo, ki je bilo izvršeno po določilih pogodbe in pravilih posla. [§ 641] 2) plačilo in izplačilo – plačilo se določi: 1. s pogodbo; ali 2. z obvezno tarifo; ali 3. z drugim obveznim pravnim aktom. [§ 642/(1)] Nedoločeno plačilo določi sodišče. Pri tem upošteva:  vrednost dela; in  čas, običajno potreben za tak posel; in  plačilo, običajno za to vrsto dela. [§ 642/(2)] Naročnik plača šele po pregledu in potrditvi izvršenega dela. Prej ni dolžan plačati o.o.d.d. [§ 642/(3)] Naročnika pogosto ob sklenitvi pogodbe zanima, koliko bo naročeno delo stalo. Najbolj zanesljiv je izračun z izrecnim jamstvom podjemnika za pravilnost – če je plačilo dogovorjeno na podlagi izračuna z izrecnim jamstvom, podjemnik ne sme zahtevati večjega plačila, četudi je vložil več dela in je izvršitev terjala večje stroške. [§ 643/(1)] Npr. podjemnik Michelangelo potrebuje denar in zagotovi papežu, da bo barvanje Sikstinske kapele stalo zgolj 50'000 zlatnikov, za kar izrecno jamči. Barvanje nato stane 10 milijonov zlatnikov, vendar Michelangelo na podlagi izračuna z izrecnim jamstvom lahko zahteva le 50'000. Vse ostale stroške nosi sam. Izračun z izrecnim jamstvom ne izključuje razveze in spremembe pogodbe zaradi spremenjenih okoliščin. [§ 643/(2)] Npr. Sikstinsko kapelo podre potres. Bolj tvegan je dogovor plačila brez izrecnega jamstva podjemnika za pravilnost. Naročnika pred previsokim plačilom varuje določba o nemudnem obvestilu – če je plačilo dogovorjeno brez izrecnega jamstva za pravilnost in se med delom izkaže, da je prekoračitev plačila neogibna, mora podjetnik o prekoračitvi nemudoma obvestiti naročnika. Če tega ne stori, izgubi 20
vse terjatve zaradi večjih stroškov. [§ 643/(3)] Npr. Michelangelo le oceni, da bo barvanje Sikstinske kapele stalo 50'000, vendar se ob začetkih dela izkaže, da bo stalo 10 milijonov – Michelangelo mora o tem takoj brez odlašanja obvestiti papeža kot naročnika. 3.1.4. ODGOVORNOST ZA NAPAKE Naročnik mora pred prevzemom pregledati izvršeno delo (pregled izvršenega dela) takoj, ko je mogoče po običajnem teku stvari. O ugotovljenih napakah mora nemudoma obvestiti podjemnika (obvestitev podjemnika). [§ 633/(1)] Če naročnik na podjemnikovo zahtevo ne pregleda in ne prevzame izvršenega dela, se šteje, da je delo prevzeto – fikcija prevzema, če ni opravljen pregled dela. [§ 633/(2)] Po pregledu in prevzemu dobroverni podjemnik več ne odgovarja za vidne napake = napake, ki jih je možno opaziti pri običajnem pregledu. Slaboverni podjemnik, ki je za vidne napake vedel in jih ni pokazal naročniku, odgovarja. [§ 633/(3)] Skrite napake – pozneje se lahko pokaže skrita napaka, ki je pri običajnem pregledu ni bilo možno odkriti. Naročnik se lahko sklicuje nanjo največ 2 leti od prevzema – po poteku tega roka se naročnik več ne more sklicevati na napake. [§ 634/(2)] Ko najde skrito napako, mora v največ 1 mesecu obvestiti podjemnika. [§ 634/(1)] Rok za sodno uveljavljanje napak – po pravočasnem obvestilu podjemnika o napakah lahko naročnik sodno uveljavlja napake največ 1 leto. [§ 635/(1)] Po tem roku lahko naročnik uve-ljavlja le ugovor zoper podjemnikov zahtevek za plačilo. Vsebina ugovora je lahko: ● znižanje plačila; ali ● povračilo škode. [§ 635/(2)] Strožje obravnavanje nepoštenega podjemnika – podjemnik se ne more sklicevati na nepravo-časno uveljavljanje napak, če:  se napake nanašajo na dejstva, ki so bila podjemniku znana ali mu niso mogla ostati neznana in katerih ni sporočil naročniku; ali  je podjemnik zavedel naročnika, da pravic ni pravočasno uveljavil. [§ 636] Pravice naročnika glede napak: (1) pravica zahtevati odpravo napak – naročniku, ki pravilno obvesti podjemnika o napaki, pripadata: 1) pravica zahtevati odpravo napake – podjemniku za to lahko določi rok [§ 637/(1)]. Če podjemnik ne odpravi napake do izteka roka, lahko naročnik po izbiri [§ 639/(3)] 1. odpravi napako na račun podjemnika; 2. zniža plačilo: plačilo se zniža v razmerju med vrednostjo izvršenega dela brez napake in vrednostjo dela z napako. Za vrednost se vzame cena ob sklenitvi pogodbe; [§ 640] 3. odstopi od pogodbe; razen če gre za neznatno napako. [§ 639/(4)] 2) pravica do povračila škode, nastale zaradi napake. [§ 637/(2)] (2) pravice v primeru, če odprava napake zahteva pretirane stroške – podjemnik lahko odkloni odpravo napake, ki zahteva pretirane stroške, zato pripadajo naročniku po izbiri: 1) 1. pravico znižati plačilo; [§ 637/(3)] ali 2. pravica odstopiti od pogodbe; IN 2) pravica zahtevati povračilo škode [§ 637/(3)] (3) pravica odstopa od pogodbe brez predhodne zahteve za odpravo napake – naročnik lahko odstopi od pogodbe, ne da bi prej zahteval odpravo napake, če: 1) ima opravljeni posel tako napako, da je delo neuporabno; ali 2) je posel opravljen v nasprotju z izrecnimi pogodbenimi pogoji. 3.1.5. NEVARNOST NAKLJUČNEGA UNIČENJA (1) Podjemnikov material: 1) za svoj material podjemnik trpi nevarnost naključnega uničenja ali poškodovanja do izročitve – pri morebitnem uničenju nima pravice do povračila za dani material in plačila za delo; [§ 644/ (1)] 2) če naročnik pregleda izvršeno delo in ga potrdi, je stvar izročena, vendar se šteje, da je ostala v hrambi pri podjemniku; [§ 644/(2)] 3) nevarnost naključnega uničenja preide na naročnika v zamudi. [§ 644/(3)] 21
(2) Naročnikov material – za svoj material naročnik trpi nevarnost naključnega uničenja ali poškodovanja. [§ 645/(1)] Vendar v primeru naključnega uničenja materiala podjemnik nima pravice do plačila za izvršeno delo, razen če: 1) je prišlo do naključnega uničenja v naročnikovi zamudi; ali 2) se naročnik ni odzval pravilnemu vabilu podjemnika, naj stvar pregleda. [§ 645/(2)] (3) Nevarnost pri izročitvi po delih – dogovorjeno je, da naročnik prevzame in pregleda posamezne dele, kot so izdelani. Podjemnik ima pravico do plačila za izdelavo delov, ki jih je naročnik pregledal in potrdil, četudi so bili deli po pregledu uničeni brez krivde podjemnika. [§ 646] 3.2. GRADBENA POGODBA Gradbena pogodba je podjemna pogodba, s katero: ● se izvajalec zavezuje, da bo: ○ po določenem načrtu, ○ v dogovorjenem roku, ○ na določenem zemljišču zgradil določeno gradbo ali na obstoječem objektu izvedel gradbena dela; ● se naročnik zavezuje, da bo plačal določeno ceno. [§ 649/(1)] Stranki gradbene pogodbe sta:  izvajalec – zgradi določeno gradbo ali izvede gradbena dela; in  naročnik – plača ceno. Obvezna pisna oblika pogodbe – gradbena pogodba mora biti sklenjena v pisni obliki. [§ 649/(2)] Gradba je stavba, jez, most, predor, vodovod, kanalizacija, cesta, železniška proga, vodnjak,... Izvajalec je dolžan naročniku omogočiti: ● stalen nadzor nad deli; in ● kontrolo nad količino in kakovostjo materiala. [§ 651] Za vsak odmik od gradbenega načrta mora imeti izvajalec pisno soglasje naročnika [§ 652/(1)], razen za nujna nepredvidena dela [§ 653/(1)] = dela, ki jih je treba opraviti za zagotovitev stabilnosti objekta in preprečitev nastanka škode zaradi: o nepričakovane težje narave zemljišča; ali o nepričakovane vode. [§ 653/(2)] Izvajalec brez pisnega soglasja naročnika za nenujen odmik od načrta ne more zahtevati pove-čanja dogovorjene cene. [§ 652/(2)] Za nujna nepredvidena dela ima pravico do povračila [§ 653/(4)], vendar mora o njih nemudoma obvestiti naročnika [§ 653/(3)], ki lahko odstopi od pogodbe, če je cena zaradi nepredvidenih del precej višja [§ 653/(5)]. O odstopu mora naroč-nik nemudoma obvestiti izvajalca ter plačati ustrezen del cene za opravljena dela in nujne stroške. [§ 653/(6)] Cena del je lahko določena kot: ● cena na enoto (v praksi m2) = cena od merske enote dogovorjenih del; ali ● skupaj dogovorjena cena = cena v skupnem znesku za dogovorjeni objekt. [§ 654] Sprememba cene: ● povišanje cene: ○ izvajalec izpolni v roku – lahko zahteva zvišanje cene, če so se cene gradbenih elementov tolikanj zvišale, da je nova cena gradbe višja vsaj za 2%. [§ 655/(1)] Izvajalec lahko zahteva le razliko v ceni nad 2%. Npr. če so se gradbeni materiali tako podražili, da je nova cena gradbe višja za 10%, lahko izvajalec zahteva za 8% višjo ceno. ○ izvajalec NE izpolni v roku – lahko zahteva zvišanje cene, če so se cene gradbenih elementov med rokom tolikanj zvišale, da je nova cena gradnje višja vsaj za 5%. [§ 655/(2)] Izvajalec se ne more sklicevati na zvišanje cen gradbenih elementov po poteku roka, ko je že prišel v zamudo. [§ 655/(4)] Izvajalec lahko zahteva le razliko v ceni nad 5%. Npr. če so se gradbeni materiali tako podražili, da je nova cena gradbe višja za 10%, lahko izvajalec zahteva 5% višjo ceno. ○ če je določena nespremenljivost cene – v tem primeru lahko izvajalec zahteva zvišanje cene le, če so se cene gradbenih elementov tolikanj zvišale, da je nova cena gradnje višja vsaj za 10% (to je praktično nemogoče). [§ 656/(1)] Lahko zahteva le razliko nad 10%. [§ 656/(2)] Če se dogovorjena cena preveč zviša, lahko naročnik odstopi od pogodbe [§ 657/(1)], pri čemer mora plačati ustrezen del dogovorjene cene za opravljena dela in nujne stroške. [§ 657/(2)] ● znižanje cene – lahko zahteva naročnik: 22
izvajalec je izpolnil v roku – naročnik lahko zahteva razliko nad 2% znižane cene, če so se cene gradbenih elementov med gradnjo znižale vsaj za 2%. [§ 658/(1)] Npr. če se cene znižajo za 10%, lahko naročnik zahteva znižanje za 8%. ○ izvajalec NI izpolnil v roku (je v zamudi) – naročnik lahko zahteva sorazmerno zniža-nje cene glede na vsako znižanje cen gradbenih elementov. [§ 658/(3)] ○ določena nespremenljivost cene – naročnik lahko zahteva razliko nad 10% znižane cene, če so se cene gradbenih elementov med gradnjo znižale vsaj za 10%. [§ 658/(2)] Npr. če se cene znižajo za 15%, lahko naročnik zahteva znižanje za 5%. Ključ v roke – z določilom "ključ v roke" se izvajalec samostojno zavezuje, da bo izvedel skupaj vsa dela, potrebna za zgraditev in uporabo nekega objekta. [§ 659/(1)] Dogovorjena cena vsebuje vrednost vseh nepredvidenih in presežnih del. [§ 659/(2)] Več izvajalcev pogodbe "ključ v roke" odgovarja solidarno. [§ 659/(3)] Pri odgovornosti za napake se uporabljajo pravila podjemne pogodbe. [§ 660] Pravice iz napak gradbe preidejo tudi na poznejše pridobitelje gradbe, pri čemer se všteva rok prednikov. [§ 661] Bistvena odgovornost za napake pri gradbah je odgovornost za solidnost gradbe: (1) napake v izdelavi gradbe glede solidnosti – pokazati se morajo v 10 letih od izročitve in prevzema del; [§ 662/(1)] (2) pomanjkljivosti zemljišča – pokazati se morajo v 10 letih od izročitve in prevzema, vendar ni odgovornosti, če je specializirana strokovna organizacija (geodetski zavod) dala strokovno mnenje, da je zemljišče primerno za gradnjo. [§ 662/(2)] S pogodbo ni možno izključiti ali omejiti odgovornosti za solidnost gradbe. [§ 662/(5)] Dolžnost obvestitve – naročnik ali drugi pridobitelj mora izvajalca in projektanta obvestiti o napaki v 6 mesecih od dneva ugotovitve napake. Če tega ne stori, izgubi pravico sklicevati se na napako. [§ 663/(1)] Na napako se je možno sklicevati 1 leto od obvestila. [§ 663/(2)] Izva-jalec se nima pravice sklicevati na ugasnitev pravic nasprotne stranke iz napak zaradi neobve-stila ali prepoznega sklicevanja, če: ● se napaka nanaša na dejstva, ki so mu bila znana ali mu niso mogla ostati neznana; ali ● je izvajalec s svojim ravnanjem zavedel nasprotno stranko, da pravic ni pravočasno uvelja-vila. [§ 663/(3)] Od izvajalca se pričakuje, da je strokovno in tehnično usposobljen za gradbeno dejavnost. Zato ni prost odgovornost niti, če je napaka nastala po navodilih naročnika [§ 664/(1)], vendar se odgovornost lahko zmanjša ali izključi, če je naročnika pred izvršitvijo dela po določeni nestro-kovni zahtevi opozoril na nevarnost nastanka napak in je naročnik vztrajal. [§ 664/(2)] Npr. Michelangelo ne odgovarja za napako, če bi moral streho cerkve podpreti s 5 stebri, papež pa vztraja, da jo mora zaradi krščanske estetike podpreti samo s 3 stebri. Odgovornost izvajalca in projektanta je solidarna. [§ 665/(1)] 3.3. MANDAT (POGODBA O NAROČILU) 3.3.1. POJEM MANDATA Stranki mandata sta: ● naročitelj (mandant) – naroči prevzemniku naročila (mandatar) opraviti določen posel; in ● prevzemnik naročila (mandatar), ki se s pogodbo o naročilu: ○ zavezuje naročitelju, da bo zanj opravil določene posle; [§ 766/(1)] in hkrati ○ pridobi pravico, da naročene posle opravi. [§ 766/(2)] Mandatar ima pravico do plačila za svoj trud o.o.d.d. [§ 766/(3)] Določene osebe so dolžne odgovoriti na ponujeno naročilo. Takšne osebe so:  osebe, ki opravljajo tuje posle kot poklic; in  osebe, ki se javno ponujajo za opravljanje tujih poslov. Takšne osebe morajo nemudoma obvestiti naročitelja, če nočejo prevzeti naročila. Če tega ne storijo, odgovarjajo za škodo. [§ 767] 3.3.2. OBVEZNOST MANDATARJA Glavna obveznost mandatarja je izvršitev naročila kot se glasi – mandatar mora izvršiti naro-čilo po prejetih navodilih kot dober gospodarstvenik / gospodar. Mandatar mora ostati v mejah naročila in v vsem paziti na naročiteljeve interese, ki mu morajo biti vodilo. [§ 768/(1)] 23
Škodljiva navodila – nepoučen naročitelj da lahko navodila, katerih upoštevanje bi zanj pomenilo škodo. Če mandatar meni, da je izvršitev naročila po pridobljenih navodilih za naro-čitelja škodljiva, mora naročitelja opozoriti na škodljivost in zahtevati nova navodila. [§ 768/(2)] Izvršitev naročila, ki nima navodil – tu OZ razlikuje med odplačnim in neodplačnim naro-čilom: ● izvršitev odplačnega naročila brez navodil – mandatar je dolžan: ○ upoštevati interese naročitelja; in ○ ravnati kot dober gospodarstvenik / gospodar. ● izvršitev neodplačnega naročila – predpisana je skrbnost kakor v lastnih zadevah: mandatar je dolžan ravnati, kakor bi v enakih okoliščinah ravnal v lastni stvari. [§ 768/(3)] Odmik od naročila – ključno je soglasje naročitelja: (1) odmik s soglasjem – mandatar se lahko odmakne od naročila in navodil le s soglasjem naročitelja; (2) odmik brez soglasja – mandatar se lahko odmakne od naročila brez soglasja naročitelja, če: 1) po presoji vseh okoliščin misli, da odmik nalagajo naročiteljevi interesi; IN 2) zaradi kratkega časa ali drugega vzroka naročitelja ne more vprašati za soglasje. [§ 769/(1)] Odgovornost za prekoračitev in neutemeljen odmik – mandatar, ki prekorači meje naročila ali se neutemeljeno odmakne od navodil brez poznejše odobritve naročitelja, se glede prekora-čitve šteje kot poslovodja brez naročila (negotiorum gestor). [§ 769/(2)] Mandatar mora naročilo izvršiti osebno. [§ 770/(1)] Naročilo lahko zaupa drugemu samo, če (utemeljena prepustitev naročila): ● prevzemnik dovoli; ali ● ga prisilijo okoliščine. [§ 770/(2)] Pri utemeljeni prepustitvi naročila mandatar odgovarja le za:  izbiro namestnika; in  navodila, dana namestniku. [§ 770/(3)] Če je prepustitev naročila neutemeljena, mandatar odgovarja za: o delo namestnika; o naključno uničenje ali poškodovanje stvari pri namestniku. [§ 770/(4)] Naročitelj lahko vedno od namestnika zahteva neposredno izpolnitev naročila. [§ 770/(5)] Dajanje računa – mandatar mora: ● dati o opravljenem poslu račun; in ● izročitelju brez zavlačevanja izročiti vse prejeto iz opravljanja zaupanih poslov ne glede na pravni temelj prejemkov (ni važno, ali je prejeto dolgovano ali ne). [§ 771] Poročanje – mandatar mora na zahtevo naročitelja poročati o stanju poslov in dati račun tudi pred določenim časom. [§ 772] Mandatar odgovarja za uporabo naročiteljevega denarja:  če je denar naročitelju izročil pravočasno, mora za uporabo plačati obresti po najvišji obrestni meri od dneva uporabe;  če je z izročitvijo denarja naročitelju v zamudi, mora plačati tudi zamudne obresti. [§ 773] Če je posel zaupan več mandatarjem, odgovarjajo solidarno o.o.d.d. [§ 774] 3.3.3. OBVEZNOSTI NAROČITELJA (1) Denarni predujem – naročitelj mora dati mandatarju na zahtevo določeno vsoto denarja za pričakovane izdatke. [§ 775] (2) Povrnitev stroškov – naročitelj mora mandatarju: 1) povrniti vse potrebne stroške v zvezi z izpolnitvijo naročila; IN 2) plačati obresti, ki za vsak strošek tečejo od dneva, ko ga je mandatar pokril. Naročitelj je zavezan povrniti stroške in plačati obresti, četudi mandatar ni uspel izpolniti naročila pod pogojem, da ni prišlo do neuspeha po mandatarjevi krivdi. [§ 776/(1)] (3) Prevzem obveznosti – naročitelj mora: 1) prevzeti vse obveznosti, ki jih je mandatar v svojem imenu pri opravljanju zaupanih poslov prevzel nase; ali 2) mandatarja oprostiti prevzetih obveznosti na drug način. [§ 776/(2)]
(4) Povrnitev škode – naročitelj je dolžan povrniti vso škodo, ki je mandatarju brez njegove krivde nastala pri izvrševanju naročila. [§ 777] (5) Plačilo: 1) čas plačila – naročitelj mora plačati mandatarju po opravljenem poslu. [§ 779/(1)] 2) višina plačila: 1. običajno plačilo dolguje naročitelj o.o.d.d.; 2. pravično plačilo dolguje naročitelj, če ni običaja. [§ 778] 3) plačilo pri delni izpolnitvi – mandatar ima pravico do sorazmernega dela plačila, če je prišlo do delne izpolnitve brez mandatarjeve krivde. [§ 779] 4) pravica do zmanjšanja plačila – naročitelj lahko zahteva zmanjšanje plačila, če je vna-prej dogovorjeno plačilo v očitnem nesorazmerju z opravljenimi storitvami. [§ 779/(3)] (6) Solidarna odgovornost naročiteljev – če je naročiteljev več, odgovarjajo mandatarju soli-darno. [§ 781] V zavarovanje plačila in stroškov ima mandatar zastavno pravico na naročiteljevih: ● premičnih stvareh, dobljenih na podlagi naročila; in ● denarnih zneskih, prejetih za izvrševanje naročila. [§ 780] 3.3.4. PRENEHANJE NAROČILA Naročila lahko preneha na naslednje načine: (1) odstop od pogodbe s strani naročitelja – mandatarju mora naročitelj povrniti sorazmeren del plačila in povrniti škodo zaradi odstopa, če za odstop ni bilo utemeljenih razlogov. [§ 782/(2)] Naročitelj ne more odstopiti, če je bilo naročilo dano, da bi mandatar lahko dosegel izpol-nitev svoje terjatve od naročitelja. [§ 787] (2) odpoved naročila s strani mandatarja: 1) možnost odpovedi – naročilo je možno odpovedati kadarkoli, vendar ne ob nepri-mernem času. [§ 783/(1)] 2) dolžnost povračila škode – mandatar mora naročitelju povrniti škodo, nastalo zaradi odpovedi naročila ob neprimernem času, razen če so bili za odpoved podani ute-meljeni razlogi. [§ 783/ (2)] 3) nadaljevanje nujnih poslov po odpovedi – mandatar mora po odpovedi nadaljevati posle, s katerimi ni možno odlašati, dokler naročitelj nima možnosti skrbeti zanje. [§ 783/(3)] (3) smrt: 1) smrt mandatarja – naročilo preneha z mandatarjevo smrtjo. [§ 784/(1)] Dediči morajo čim prej obvestiti naročitelja o smrti ter ukreniti vse potrebno za varstvo nje-govih interesov, dokler nima možnosti skrbeti zanje. [§ 784/(2)] 2) smrt naročitelja – naročilo NE preneha, RAZEN če: 1. je dogovorjeno prenehanje naročila zaradi smrti naročitelja; ali 2. je mandatar prevzel naročilo glede na osebna razmerja z naročiteljem. [§ 784/(3)] Če naročilo preneha s smrtjo naročitelja (zaradi dogovora ali osebnih razmerij), mora mandatar nadaljevati posle, zaradi opustitve katerih lahko nastane škoda za dediče, dokler nimajo dediči možnosti skrbeti zanje. [§ 784/(4)] Naročilo ne preneha s smrtjo nobene stranke, če je bilo dano, da bi mandatar lahko dose-gel izpolnitev svoje terjatve od naročitelja. [§ 787] (4) prenehanje naročitelja ali mandatarja kot pravne osebe [§ 784/(5)] (5) stečaj naročitelja ali mandatarja – naročilo preneha, če pride naročitelj ali prevzemnik naročila v stečaj. [§ 785] Naročilo ne preneha s stečajem nobene stranke, če je bilo dano, da bi mandatar lahko dosegel izpolnitev svoje terjatve od naročitelja. (6) izguba poslovne sposobnosti naročitelja ali mandatarja – naročilo preneha, če naroči-telj ali mandatar popolnoma ali deloma izgubi poslovno sposobnost. [§ 785] Naročilo ne preneha z izgubo poslovne sposobnosti nobene stranke, če je bilo dano, da bi mandatar lahko dosegel izpolnitev svoje terjatve do naročitelja. Čas prenehanja naročila – naročilo preneha v trenutku, ko mandatar izve za razlog prene-hanja. [§ 786/(1)] Če je mandatar dobil pisno pooblastilo, ga mora po prenehanju naročila vrniti. 25
Izjema od prenehanja naročila – če je bilo naročilo dano, da bi mandatar dosegel izpolnitev svoje terjatve od naročitelja, ni možen odstop od pogodbe, in naročilo ne preneha, če gre za: o smrt ene ali druge stranke; o stečaj ene ali druge stranke; in o izgubo poslovne sposobnosti ene ali druge stranke. [§ 787] 3.4. KOMISIJSKA POGODBA (komisijska prodaja) Gre za sodobno varianto mandata, ki se pogosto uporablja v gospodarskem življenju. S komisijsko pogodbo se komisionar zavezuje, da bo za plačilo (provizijo) v svojem imenu na račun komitenta opravil enega ali več poslov, ki mu jih je zaupal komitent. [§ 788/(1)] Komisionar ima pravico do plačila tudi brez dogovora. [§ 788/(2)] Stranki komisijske pogodbe sta: (1) komisionar – za provizijo opravi enega ali več poslov na račun komitenta; in (2) komitent – zaupa opravo svojih poslov komisionarju. Uporabljajo se pravila o mandatu, če komisijska pravila ne določajo drugače. [§ 789] 3.4.1. OBVEZNOSTI IN PRAVICE KOMISIONARJA Obveznosti komisionarja v OZ so: ● hramba in zavarovanje; ● obvestitev o stanju prejetega blaga; ● obvestitev o spremembah na blagu; ● sporočitev imena sopogodbenika komitentu; ● dajanje računa; ● del credere odgovornost = odgovornost s posebnim jamčevanjem za izpolnitev sopogod-benika. Kot pravici komisionarja sta določena zastavna pravica na izročenih stvareh in prednostna pravica pri poplačilu terjatev iz komisijske pogodbe. (1) Obveznosti komisionarja 1) hramba in zavarovanje – komisionar mora hraniti zaupano blago kot dober gospo-darstvenik. [§ 793/(1)] Če blaga po naročilu ni zavaroval, odgovarja za naključno uničenje in poškodovanje. [§ 793/(2)] 2) obvestitev o stanju prejeta blaga – na dan prejema blaga od prevoznika mora komi-sionar ugotoviti stanje blaga in komitentu nemudoma sporočiti: 1. dan prispetja blaga; in 2. vidne poškodbe; in 3. primanjkljaj. Če tega ne stori, komisionar odgovarja za škodo. [§ 794/(1)] Pri tem mora komisionar ukreniti vse potrebno za ohranitev komitentovih pravic nasproti odgovorni osebi. [§ 794/(2)] 3) obvestitev o spremembah na blagu – komisionar mora komitenta obvestiti o vseh spremembah na blagu, zaradi katerih lahko blago izgubi vrednost. Če grozi nevarnost znatne poškodbe in komisionar nima časa čakati na navodila komitenta, mora blago prodati na najbolj primeren način. [§ 795] 4) sporočitev imena sopogodbenika komitentu – komisionar mora komitentu sporo-čiti, s kom je opravil zaupani posel [§ 796/(1)], vendar to ne velja za prodajo premič-nih stvari po komisijskih prodajalnah o.o.d.d. [§ 796/(2)] 5) dajanje računa – komisionar mora: 1. komitentu podati račun o opravljenem poslu brez odlašanja; [§ 797/(1)] in 2. komitentu izročiti vse, kar je prejel iz opravljenega posla; [§ 797/(2)] in 3. na komitenta prenesti vse terjatve in pravice nasproti lastnemu sopogodbeniku iz opravljenega posla. [§ 797/(3)] 6) del credere odgovornost = odgovornost za izpolnitev pri posebnem jamčevanju za sopogodbenika. Komisionar odgovarja za izpolnitev obveznosti lastnega sopogodbe-nika le, če je posebej jamčil, da bo sopogodbenik izpolnil. [§ 798/(1)] Takšno jamčevanje je seveda tvegano, zato se komisionarju prizna del credere provizija – komisionar, ki je jamčil za izpolnitev sopogodbenika, ima pravico do posebnega plačila. [§ 798/ (2)] 26
(2) Pravice komisionarja: 1) zastavna pravica – komisionar ima zastavno pravico na predmetih komisijske pogodbe, dokler jih: 1. ima v neposredni posesti; ali 2. ima v posredni posesti; ali 3. ima listino, ki mu omogoča razpolaganje. [§ 803/(1)] 2) prednostna pravica pri poplačilu terjatev iz komisijske pogodbe: 1. poplačilo iz vrednosti zastavljenih stvari – komisionar lahko poplača svoje ter-jatve do komitenta pred vsemi ostalimi komitentovimi upniki. [§ 803/(2)] 2. poplačilo iz pridobljenih terjatev – komisionar ima prednostno pravico do popla-čila iz terjatev, pridobljenih za komitenta pri izpolnjevanju naročila. [§ 803/(3)] Terjatve do komitenta lahko nastanejo iz komisijskih poslov ter iz danih posojil in predujmov komitentu. 3.4.2. OBVEZNOSTI KOMITENTA Obveznosti komitenta so: ● plačilo provizije; ● povrnitev stroškov; ● denarni predujem. (1) Plačilo provizije – komitent mora plačati komisionarju provizijo: ● ko komisionar izvrši naročeni posel; ali ● če izvršitev posla prepreči vzrok v odgovornosti komitenta. [§ 799/(1)] 1) plačilo pri postopnem izvrševanju posla – če se posel izvršuje postopoma, lahko komisionar zahteva sorazmeren del plačila pri vsaki delni izpolnitvi. [§ 799/(2)] 2) plačilo za trud komisionarja – če ne pride do izvršitve posla zaradi vzroka izven odgo-vornosti obeh strank, ima komisionar pravico do plačila za svoj trud. [§ 799/(3)] 3) neupravičenost do plačila – komisionar nima pravice do plačila, če v svojem ravnanju ni bil zvest komitentu. [§ 799/(4)] 4) višina plačila: 1. plačilo je določeno v pogodbi ali v tarifi; 2. če plačilo ni določeno v pogodbi ali tarifi, gre komisionarju plačilo, ki ustreza opravljenemu poslu in doseženemu uspehu; [§ 800/(1)] 3. nesorazmerno plačilo – sodišče na komitentovo zahtevo zniža plačilo na pravičen znesek, če je plačilo glede na opravljen posel in dosežen uspeh nesorazmerno veliko. [§ 800/(2)] (2) Povrnitev stroškov – komitent mora komisionarju plačati: 1) stroške, potrebne za izvršitev naročila; [§ 801/(1)] 2) obresti od dneva, ko so bili stroški plačani; [§ 801/(1)] 3) uporabo komisionarjevih skladišč in transportnih sredstev, če to ni zajeto s plačilom za izvršitev posla. [§ 801/(2)] (3) Denarni predujem – komitent ga je dolžan dati samo, če je tako v pogodbi določeno. [§ 802] 3.4.3. RAZMERJA S TRETJIMI (1) Komitentove terjatve iz posla s tretjim 1) kdaj lahko komitent zahteva izpolnitev – komitent lahko zahteva izpolnitev iz posla, ki ga je komisionar sklenil na njegov račun, ko mu komisionar odstopi terjatev. [§ 804/(1)] 2) kdaj komitent pridobi terjatev – v trenutku, ko komisionar pridobi terjatev nasproti tretjemu, se terjatev šteje za komitentovo. [§ 804/(2)] (2) Omejitev pravic komisionarjevih upnikov – komisionarjevi upniki niti v stečaju komisi-onarja ne smejo poseči na pravice in stvari, ki jih je komisionar pridobil za komitenta, razen če so terjatev upnikov povezane s pridobitvijo teh pravic in stvari. [§ 805] (3) Izločitveni zahtevek komitenta v stečaju komisionarja – komitent lahko: 1) zahteva, da se iz stečajne mase izločijo stvari 1. ki jih je izročil komisionarju za prodajo; in 2. ki jih je komisionar zanj nabavil. [§ 806/(1)] 2) zahteva plačilo stvari od tretjega, ki mu je komisionar izročil stvari. [§ 806/(2)] 3.5. POSREDNIŠKA POGODBA 3.5.1. POJEM S posredniško pogodbo: 27
se posrednik zavezuje, da si bo prizadeval najti in spraviti v stik z naročiteljem osebo, ki se bo z naročiteljem pogajala za sklenitev pogodbe; ● se naročitelj zavezuje, da bo posredniku dal določeno plačilo, če bo pogodba sklen-jena. [§ 837] Stranki sta:  posrednik – se zaveže najti pogajalca za sklenitev pogodbe z naročiteljem;  naročitelj – se zaveže dati posredniku plačilo v primeru sklenitve pogodbe: ● naročitelj lahko prekliče naročilo kadarkoli, razen če: ○ se je preklicu odpovedal; in ○ je preklic v nasprotju s poštenjem. [§ 840] ● naročitelj ni dolžan skleniti pogodbe: ○ naročitelj se ni dolžan spustiti v pogajanja z najdeno osebo; ○ naročitelj ni dolžan z najdeno osebo skleniti pogodbe pod pogoji, sporočenimi posredniku, vendar odgovarja za škodo, če je ravnal nepošteno. [§ 841] Posredniška pogodba se presoja po določbah podjemne pogodbe, če je za posrednika dogovor-jeno plačilo kljub neuspešnemu prizadevanju. [§ 838] Posrednik mora imeti pisno pooblastilo za sprejem izpolnitve. [§ 839/(2)] Brez pisnega pooblastila posrednik za naročitelja ne sme sprejeti izpolnitve iz pogodbe. [§ 839/(1)] 3.5.2. OBVEZNOSTI POSREDNIKA Obveznosti posrednika so: ● obveznost iskati priložnost; ● obveznost obveščanja; ● odškodninska odgovornost; ● vodenje posredniškega dnevnika (za posrednika v gospodarstvu); ● izdajanje posredniškega lista (za posrednika v gospodarstvu). (1) Iskanje priložnosti – posrednik mora kot dober gospodar iskati priložnost za sklenitev določene pogodbe in opozoriti nanjo naročitelja. [§ 842/(1)] Posrednik se lahko zaveže posredovati pri pogajanjih in si prizadevati za sklenitev pogodbe [§ 842/(2)], vendar ne odgovarja, če se njegova prizadevanja izjalovijo kljub potrebni skrbnosti. [§ 842/(3)] (2) Obveščanje – posrednik mora naročitelja obvestiti o vseh za nameravani posel pomemb-nih okoliščinah, ki so mu znane ali bi mu morale biti znane. [§ 843] (3) Odškodninska odgovornost – posrednik odgovarja za škodo, ki nastane eni ali drugi stranki: 1) zaradi posredovanja za poslovno nesposobno osebo; 2) zaradi poslovanja za neplačevito osebo – posrednik je posloval za osebo, za katero je vedel ali bi moral vedeti, da ne bo mogla izpolniti obveznosti iz pogodbe; 3) zaradi posrednikove krivde – posrednik odgovarja za vsako škodo, nastalo po nje-govi krivdi; [§ 844/(1)] 4) zaradi nedovoljenega obveščanja 3. oseb – naročitelj je utrpel škodo, ker je posred-nik brez njegovega dovoljenja obvestil 3. osebo o vsebini naročila, pogajanjih ali pogojih pogodbe. [§ 844/(2)] (4) Vodenje posredniškega dnevnika (za posrednika v gospodarstvu) – posrednik v gospodar-stvu mora v posebno knjigo vpisati bistvene podatke o pogodbi, sklenjeni z njegovim posredovanjem. [§ 845] (5) Izdajanje posredniškega lista (za posrednika v gospodarstvu) – posrednik v gospodarstvu mora na zahtevo strank izdati iz posredniškega dnevnika izpisek o sklenjeni pogodbi in ga podpisati. [§ 845] 3.5.3. OBVEZNOSTI NAROČITELJA (1) Plačilo: 1) pravica do plačila – posrednik ima pravico do plačila, četudi ni dogovorjeno. [§ 846/(1)] Plačilo lahko določajo: 1. tarifa; 2. drug pravni akt; 3. pogodba; 4. običaj; 5. sodna določitev plačila (če plačilo ni določeno na noben izmed zgornjih načinov – sodišče določi plačilo tako, da ustreza posrednikovemu trudu in opravljeni storitvi. [§ 846/(2)] Znižanje plačila – sodišče lahko na naročiteljevo zahtevo zniža plačilo, če spozna, da je pretirano visoko v primerjavi s posrednikovim trudom in storitvijo. [§ 846/(3)] Ni možno zahtevati 28
znižanja dogovorjenega plačila, če je bilo posredniku izplačano po sklenitvi pogodbe. [§ 846/ (4)] 2) pridobitev pravice do plačila: 1. ob sklenitvi pogodbe – posrednik pridobi pravico do plačila, ko je sklenjena pogodba, za katero je posredoval o.o.d.d. [§ 847/(1)] 2. ob uresničitvi odložnega pogoja – če je pogodba sklenjena pod odložnim pogo-jem, pridobi posrednik pravico do plačila z uresničitvijo pogoja. [§ 847/(2)] 3. ob sklenitvi pogodbe, sklenjene pod razveznim pogojem – uresničenje razveznega pogoja ne vpliva na posrednikovo pravico do plačila. [§ 847/(3)] 4. dobroverna pridobitev kljub neveljavnosti – posrednik ima pravico do plačila, če mu vzrok neveljavnosti ni bil znan. [§ 847/(4)] 3) izguba pravice do plačila – posrednik izgubi pravico do posredniškega plačila in povračila stroškov, če: 1. dela v nasprotju s pogodbo; 2. dela za drugo stranko v nasprotju z interesi naročitelja. [§ 850] 4) plačilo pri posredovanju za obe stranki – posrednik lahko posreduje za obe stranki in s tem olajša sklenitev pogodbe. Pri tem mora kot dober gospodarstvenik skrbeti za interese strank, med katerima posreduje. [§ 849/(2)] Posrednik, ki posreduje za obe stranki, lahko od vsake zahteva le polovico plačila in stroškov o.o.d.d. [§ 849/(1)] (2) Povračilo stroškov – posrednik nima pravice do povračila stroškov, razen če je povra-čilo dogovorjeno. [§ 848/(1)] V primeru dogovora o povračilu stroškov ima posrednik pravico do povračila, četudi pogodba ni bila sklenjena. [§ 848/(2)] 3.6. POGODBA O KONTROLI BLAGA IN STORITEV S pogodbo o kontroli blaga: ● se ena pogodbena stranka (vršilec kontrole) zavezuje: ○ bo strokovno in nepristransko opraviti dogovorjeno kontrolo blaga; in ○ izdati o kontroli potrdilo (certifikat); ● se druga pogodbena stranka (naročnik kontrole) zavezuje za opravljeno kontrolo dati dogovorjeno plačilo. [§ 871/(1)] Stranki sta:  vršilec kontrole – strokovno in nepristransko opravi kontrolo ter izda certifikat; in  naročnik kontrole – plača kontrolo. Kontrola blaga lahko obsega ugotovitev:  identitete blaga;  kakovosti blaga;  količine blaga; in  drugih lastnosti blaga. [§ 871/(2)] Kontrola blaga je opravljena z izdajo certifikata. [§ 873/(2)] Obseg kontrole – vršilec je dolžan opraviti kontrolo v obsegu in na način: o kot je določeno v pogodbi; ali o kot ustreza naravi stvari, če v pogodbi ni nič določeno. [§ 872] Ničnost posameznih določil pogodbe – nična so določila, ki vršilcu kontrole nalagajo dolžno-sti, ki bi lahko vplivale na:  nepristranost pri opravljanju kontrole; in  pravilnost certifikata. [§ 873/(1)] Obveznosti vršilca kontrole: (1) hramba blaga ali vzorca – za kontrolo izročeno blago mora vršilec kontrole shraniti in ga zavarovati pred zamenjavo [§ 874/(1)] najmanj 6 mesecev o.o.d.d. [§ 874/(2)] (2) obvestitev naročnika – vršilec kontrole mora pravočasno obveščati naročnika: 1) o vseh pomembnih okoliščinah med kontrolo in hrambo blaga; in zlasti 2) o potrebnih in koristnih stroških, ki jih je vršilec kontrole plačal. [§ 875] (3) odgovornost za delo drugega vršilca – vršilec kontrole lahko zaupa dogovorjeno kon-trolo drugemu, razen če mu je naročnik izrecno prepovedal. [§ 878/(1)] Vršilec kontrole odgovarja za delo drugega vršilca. [§ 878/(2)] 29
Edina pravica vršilca kontrole je zastavna pravica na izročenem blagu in vzorcih za zavaro-vanje: ● dogovorjenega ali običajnega plačila; in ● povračila potrebnih in koristnih stroškov. [§ 877] Obveznosti naročnika kontrole nasproti vršilcu sta: (1) plačilo – za opravljeno kontrolo in hrambo blaga ima vršilec kontrole pravico do dogovor-jenega ali običajnega plačila; [§ 876/(1)] (2) povračilo stroškov – vršilec kontrole ima pravico do povračila vseh potrebnih in koristnih stroškov, ki jih je plačal za naročnika. [§ 876/(2)] Naročnik kontrole ima pravico odstopa od pogodbe – lahko odstopi od pogodbe, dokler kontrola ni opravljena, vendar mora vršilcu kontrole:  plačati sorazmeren del plačila; in  plačati nastale potrebne in koristne stroške; in  povrniti škodo. [§ 882] Posebni primeri kontrole blaga so: (1) kontrola blaga z opravljanjem posameznih pravnih dejanj – po izrecnem naročniko-vem naročilu je vršilec kontrole poleg dogovorjene kontrole upravičen opravljati posa-mezna pravna dejanja v imenu in na račun naročnika [§ 879/(1)], pri čemer ima pravico do: 1) posebnega plačila; ali 2) običajnega plačila; ali 3) dogovorjenega plačila. [§ 879/(2)] (2) kontrola blaga z garancijo – vršilec kontrole lahko garantira, da se lastnosti kontrolira-nega blaga v dogovorjenem roku ne bodo spremenile [§ 880/(1)], pri čemer ima pravico do posebnega plačila, običajnega plačila ali dogovorjenega plačila. [§ 880/(2)] (3) kontrola storitev in stvari, ki niso namenjene prometu – če se kontrola nanaša na storitve in stvari, ki niso namenjene prometu, imata vršilec in naročnik enake obveznosti kot pri kontroli blaga. [§ 881] 3.7. POGODBA O TRGOVSKEM ZASTOPANJU (AGENCIJSKA POGODBA) 3.8. ŠPEDICIJSKA POGODBA (ŠPEDIT, slov. ODPRAVA) 3.8.1. POJEM S prevozno pogodbo: ● se špediter zavezuje za prevoz določene stvari v svojem imenu in na račun naročitelja: ○ skleniti prevozno pogodbo; ○ skleniti druge potrebne pogodbe; ○ opraviti druge običajne pravne posle in dejanja; ● se naročitelj zavezuje dati špediterju določeno plačilo. [§ 851/(1)] Stranki sta:  špediter – sklene vse potrebne pogodbe za prevoz določene stvari za naročitelja;  naročitelj – plača špediterju. Po dogovoru lahko špediter sklene prevozno pogodbo in opravi vsa pravna dejanja v imenu naročitelja in na račun naročitelja. [§ 851/(2)] Za razmerja, ki jih ne urejajo pravila špedicijske pogodbe v OZ, se smiselno uporabljajo pravila o komisijski pogodbi in pogodbi o trgovskem zastopanju. [§ 853] 3.8.2. OBVEZNOSTI IN PRAVICE ŠPEDITERJA Obveznosti špediterja so: ● opozorilo na pomanjkljivosti v naročilu; ● opozorilo na pomanjkljivosti v pakiranju; ● varovanje interesov naročitelja; ● ravnanje po naročiteljevih navodilih; ● oprava potrebnih carinskih dejanj in plačilo carine; ● zavarovanje pošiljke; ● dajanje računa; ● odgovornost za druge. Pravici špediterja sta, da sam opravi prevoz in druge posle, ter zastavna pravica za zavarovanje terjatev. (1) Obveznosti: 1) opozorilo na pomanjkljivosti 30
v naročilu – špediter mora naročitelja opozoriti na pomanjkljivosti v naročilu, zaradi katerih je naročitelj izpostavljen večjim stroškom ali škodi. [§ 854] 2. pri pakiranju – če stvar ni pakirana ali ustrezno pripravljena za prevoz, mora špediter: ● opozoriti naročitelja na pomanjkljivosti; ali ● odpraviti pomanjkljivosti sam na račun naročitelja, če bi špediterju čakanje na naročiteljevo odpravo pomanjkljivosti povzročilo škodo. [§ 855] varovanje interesov naročitelja 1. ravnanje dobrega gospodarstvenika – špediter mora vseskozi ravnati: ● kot dober gospodarstvenik; in ● kot nalagajo interesi naročitelja. [§ 856/(1)] 2. dolžnost obveščanja in zavarovanja naročiteljevih pravic – špediter mora nemudoma: ● obvestiti naročitelja: o o poškodbi stvari; in o o vsakem pomembnem dogodku; ter ● ukreniti vse potrebno za zavarovanje naročiteljevih pravic proti odgovorni osebi. [§ 856/(2)] ravnanje po naročiteljevih navodilih – špediter se mora držati naročiteljevih:  navodil o smeri poti;  navodil o sredstvih prevoza;  navodil o načinu prevoza; in  drugih navodil. [§ 857/(1)] 1. nemožnost ravnanja po navodilih – če se špediter ne more ravnati po navodilih iz naročila, mora: ● prositi naročitelja za nova navodila; ali ● ravnati po naročiteljevih interesih, če ni časa ali možno prositi za nova navo-dila. [§ 857/(2)] 2. odsotnost navodil – če naročitelj ni določil smeri poti, sredstev in načina prevoza, jih določi špediter, kot nalagajo naročiteljevi interesi. [§ 857/(4)] 3. odmik od navodil: ● dolžnost obvestitve o odmiku – špediter mora o vsakem odmiku od navodil takoj obvestiti naročitelja. [§ 857/(3)] ● odgovornost za škodo – špediter, ki se je odmaknil od navodil, odgovarja za vsako škodo, tudi za višjo silo (kvalificirana objektivna odgovornost), razen če dokaže, da bi škoda nastala tudi pri spoštovanju navodil. [§ 857/(4)] Npr. špediter ne odgovarja za škodo, če je za prevoz stvari izbral prvo letalo, ki je treščilo v WTC, namesto drugega letala, ki bi moralo biti izbrano po naroči-teljevih navodilih in je prav tako treščilo v WTC. oprava potrebnih carinskih dejanj in plačilo carine – naročilo za odpravo stvari čez mejo vsebuje za špediterja obveznost opraviti vsa carinska dejanja in plačati carin-ske dajatve za naročitelja o.o.d.d. [§ 859] zavarovanje pošiljke – špediter mora zavarovati pošiljko samo v primeru dogovora. [§ 861/(1)] V dogovoru je ponavadi določeno, kakšno nevarnost naj zajame zavaro-vanje. Če ni določeno, mora špediter zavarovati stvari pred običajnimi nevarnostmi. [§ 861/(2)] dajanje računa – špediter mora dati naročitelju račun: 1. po končanem poslu brez zahteve naročitelja; [§ 862/(1)] 2. med izvrševanjem posla na zahtevo naročitelja. [§ 862/(2)] odgovornost za druge – špediter pri opravljanju špedicije sklene množico raznih pogodb, pri čemer ni zanesljivo, ali bodo izbrani sopogodbeniki izpolnili. Odgovor-nosti za druge ni možno omejiti ali izključiti s pogodbo. [§ 858/(4)] Odgovornost je možna kot odgovornost za izbiro (culpa in eligendo) in kot odgovornost za delo sopogodbenika. 1. odgovornost za izbiro: ● izbira prevoznika in drugih sopogodbenikov – špediter odgovarja za izbiro prevoznika in drugih, s katerimi je sklenil pogodbe pri izpolnjevanju naročila. Ne odgovarja za delo prevoznika in sopogodbenikov, razen če je s pogodbo prevzel odgovornost za delo. [§ 858/(1)] 31
izbira drugega špediterja po pooblastilu – špediter odgovarja le za izbiro drugega špediterja, če: o je bil izrecno pooblaščen mu zaupati izpolnitev naročila; ali o je bil molče pooblaščen mu zaupati izpolnitev naročil; ali o je zaupanje izpolnitve drugemu špediterju očitno v naročiteljevem inte-resu (npr. naročitelj poda naročilo špediterju, ki je specializiran za avto-prevozniško špedicijo, pošiljka pa mora biti odpravljena tako daleč, da je nujno potreben ladijski ali letalski prevoz, zato mora izbrani špediter zaupati naročilo špediterju, specializiranemu za ladijsko ali letalsko špe-dicijo – v tem primeru seveda ne odgovarja, če specializirani špediter slabo odpravi pošiljko). Špediter ne odgovarja za delo drugega špediterja po pooblastilu, razen če je s pogodbo prevzel odgovornost tudi za delo. [§ 858/(3)] odgovornost za delo: ● delo drugega špediterja – špediter odgovarja za delo drugega špediterja, če mu brez pooblastila naročitelja zaupa naročilo namesto, da bi ga sam izpolnil. [§ 858/(2)]
(2) Pravice: 1) pravica sam opraviti prevoz in druge posle – špediter lahko sam opravi prevoz v odpravo zaupanih stvari o.o.d.d. [§ 860/(1)], pri čemer ima pravice in obveznosti pre-voznika ter pravico do ustreznega plačila za prevoz. [§ 860/(2)] 2) zastavna pravica za zavarovanje terjatev – špediter ima zastavno pravico na stva-reh, izročenih s špedicijo ali v zvezi z njo, dokler: 1. ima stvari v posesti; ali 2. ima listino za razpolaganje s stvarmi. [§ 870/(1)] V špedicijski pogodbi je lahko udeleženih več špediterjev. Z zaupanjem špedita naslednjemu špediterju ta pridobi terjatve do naročitelja in zastavno pravico na izroče-nih stvareh. Prejšnji špediter lahko naslednjemu špediterju poravna njegove terjatve do naročitelja, ki skupaj z zastavno pravico preidejo na prejšnjega špediterja. 3.8.3. OBVEZNOSTI NAROČITELJA (1) Plačilo – naročitelj mora špediterju plačati. Plačilo lahko določi: ● pogodba; ● tarifa ali drug pravni akt, če plačilo ni dogovorjeno; ● sodišče, če ni dogovora, tarife ali drugega akta. [§ 863] 1) kdaj lahko špediter zahteva plačilo – špediter lahko zahteva plačilo, ko izpolni obvez-nosti iz pogodbe. [§ 864] 2) plačilo prejemnika stvari – možen je dogovor, da špediter zaračuna terjatve prejem-niku stvari. Če prejemnik noče plačati, špediter obdrži pravico zahtevati plačilo od naročitelja. [§ 866] (2) Povrnitev stroškov in plačilo predujma: 1) povrnitev stroškov – naročitelj mora povrniti špediterju vse potrebne stroške izpol-nitve naročila. [§ 865/(1)] Špediter lahko zahteva povračilo takoj. [§ 865/(2)] 2) predujem – na zahtevo špediterja mu mora dati naročitelj kot predujem vsoto, potrebno za stroške izpolnitve naročila. [§ 865/(3)] (3) Obvestilo o nevarnih stvareh in dragocenostih: 1) obvestilo o nevarnih stvareh – naročitelj mora špediterja obvestiti, da ima stvar last-nosti, ki lahko ogrožajo ter poškodujejo ljudi in dobrine. [§ 867/(1)] Npr. plutonij, jedrske glave, biološko in kemično orožje, razstrelivo, dinozavri, stekle živali, itd. 2) obvestilo o dragocenostih in njihovi vrednosti – v pošiljki so lahko dragocenosti, vrednostni papirji in druge drage stvari. Naročitelj mora: 1. špediterja obvestiti o dragocenostih; in 2. špediterju sporočiti vrednost dragocenosti ob izročitvi v odpravo. [§ 867/(2)] 3.8.4. POSEBNI PRIMERI ŠPEDICIJE (1) Špedicija s fiksnim plačilom – je špedicija, v kateri je določena skupna vsota za izvršitev naročila. O.o.d.d. so v špediciji s fiksnim plačilom vsebovani: ● plačilo iz špedicije; ● plačilo za prevoz; ● povračilo vseh drugih stroškov. [§ 868/(1)] 32
Špedicija s fiksnim plačilom je dražja za naročitelja, zato je določena odgovornost špediterja za delo sopogodbenikov – v primeru špedicije s fiksnim plačilom špediter odgovarja za delo prevoznika in drugih sopogodbenikov. [§ 868/(2)] (2) Zbirna špedicija – je špedicija, ki jo špediter organizira iz večih dobljenih naročil (po domače: vse na en kamion). Špediter lahko organizira zbirno špedicijo, razen če jo pogodba izključuje. [§ 869/ (1)] Primer izključitve: naročitelj špedicije jedrskih glav ver-jetno ne bo preveč navdušen, da bo špediter organiziral špedicijo skupaj s kavo in bana-nami. Če pri zbirni špediciji špediter odpravi vse izročene stvari z enim prevoznim sredstvom (kar je ponavadi razlog zbirne špedicije), se s tem zniža voznina v korist naročitelja. V primeru znižanja voznine v korist naročitelja pri zbirni špediciji ima špediter pravico do posebnega dodatnega plačila. [§ 869/(2)] Špediter odgovarja za izgubo in poškodovanje stvari med prevozom pri zbirni špediciji, do katere brez zbirne špedicije ne bi prišlo. [§ 869/(3)] Npr. špediter organizira zbirno špedi-cijo in naloži vse na Titanic. Če bi nalagal stvari na posamezne manjše ladje, ki se ne bi potopile, ne bi prišlo do njihovega uničenja, zato odgovarja za škodo, ki je nastala zaradi zbirne špedicije na Titanicu. 3.9. SHRANJEVALNA POGODBA (depositum) 3.9.1. POJEM S shranjevalno pogodbo se shranjevalec zaveže od položnika: ● sprejeti stvar; ● hraniti stvar; in ● vrniti, ko položnik zahteva. [§ 729/(1)] Stranki pogodbe sta:  shranjevalec (depozitar) – sprejme stvar od položnika, jo hrani in vrne;  položnik (deponent) – shrani stvar pri shranjevalcu. Predmet shranjevalno pogodbe so lahko samo premične stvari. [§ 729/(2)] Veljavna je tudi hramba tuje stvari. Veljavno shranjevalno pogodbo lahko sklene tudi, kdor ni lastnik stvari ali ni upravičen razpolagati z njo. Shranjevalec mora stvar vrniti njemu, razen če zve, da je bila stvar ukradena. [§ 730/(1)] Pravi lastnik ali razpolagalni upravičenec stvari lahko zahteva položeno stvar od shranjevalca s tožbo. Shranjevalec mora: o sporočiti sodišču, od koga je stvar sprejel; in o obvestiti položnika o vloženi tožbi. [§ 730/(2)] Vrste shranjevalne pogodbe – shranjevalna pogodba se lahko sklene kot: ● običajna shranjevalna pogodba (depositum); ● gostinska hramba (receptum); ● skladiščna pogodba = gospodarska oblika shranjevalne pogodbe, obravnavamo jo posebej. 3.9.2. OBVEZNOSTI IN PRAVICE SHRANJEVALCA (1) Obveznosti shranjevalca 1) obveznost skrbne hrambe – shranjevalec je dolžan hraniti stvar: 1. kot svojo lastno pri neodplačni hrambi (skrbnost kot v lastnih zadevah = diligentia quam in suis); 2. kot dober gospodarstvenik / gospodar pri odplačni hrambi. [§ 731/(1)] Če sta v pogodbi določena kraj in način hrambe, ju lahko shranjevalec spremeni le zaradi spremenjenih okoliščin. Drugače odgovarja za naključno uničenje in poško-dovanje stvari (v nadaljevanju naključno uničenje). [§ 731/(2)] 2) obveznost obveščanja – shranjevalec mora položnika obvestiti: 1. o vsaki spremembi na stvari; in 2. o vsaki nevarnosti poškodovanja stvari. [§ 731/(3)] 3) prepoved izročitve stvari drugemu v hrambo – shranjevalec lahko izroči zaupano stvar v hrambo drugemu samo, če: 1. je podana položnikova privolitev; ali 2. je podana sila. Če shranjevalec izroči zaupano stvar v hrambo drugemu brez položnikove privolitve ali sile, odgovarja za naključno uničenje. [§ 732] 33
4) prepoved uporabe stvari – shranjevalec nima pravice uporabljati v hrambo zaupane stvari. [§ 733/(1)] Če shranjevalec nedovoljeno uporablja stvar: 1. dolguje položniku ustrezno odškodnino; 2. odgovarja za naključno uničenje. [§ 733/(2)] Položnik lahko shranjevalcu dovoli uporabljati nepotrošno stvar. V tem primeru veljajo pravila posodbene pogodbe. Pravila shranjevalne pogodbe veljajo le glede časa in kraja vrnitve stvari o.o.d.d. [§ 733/(3)] 5) vrnitev stvari – shranjevalec je dolžan vrniti stvar takoj, ko jo položnik zahteva. Stvar je treba vrniti z vsemi plodovi in koristmi. [§ 735/(1)] 1. rok za vrnitev – načeloma ni možno zahtevati vrnitve stvari pred iztekom roka. Če je rok določen izključno v položnikovem interesu, lahko položnik zahteva vrnitev tudi pred iztekom roka. [§ 735/(2)] 2. kraj vrnitve – stvar je treba vrniti v kraju, kjer je bila izročena shranjevalcu, razen če je določen drug kraj. Če je določen drug kraj, ima shranjevalec pravico do povračila stroškov s prenosom stvari. [§ 735/(3)] 6) Odgovornost za naključno uničenje je predpisana v naslednjih primerih kršitve pogodbe: 1. neupravičena sprememba kraja in načina hrambe; 2. neupravičena izročitev stvari v hrambo drugemu; 3. nedovoljena uporaba stvari. Za te primere je določena izjema odgovornosti za naključno uničenje – shranjeva-lec ne odgovarja, če bi do naključnega uničenja prišlo tudi pri ravnanju v skladu s pogodbo. [§ 734] Npr. če je v shranjevalni pogodbi določena hramba v severnem stolpu WTC in shranjevalec shrani stvar v južnem stolpu WTC ter pride do naključ-nega uničenja v terorističnem napadu, shranjevalec zanj ne odgovarja, ker bi bila stvar uničena tudi v primeru spoštovanja pogodbe. (2) Pravice shranjevalca 1) Povračilo stroškov in škode – shranjevalec ima od položnika pravico zahtevati: 1. povračilo opravičenih stroškov (npr. izdelava svinčene komore za hrambo pluto-nija); 2. povrnitev škode zaradi hrambe (npr. kontaminacija okolja). [§ 736] 2) Ni pravice do plačila – shranjevalec nima pravice do plačila za svoj trud, razen če: 1. je bilo plačilo dogovorjeno; 2. se shranjevalec ukvarja s sprejemanjem stvari v hrambo; 3. je plačilo možno pričakovati glede na okoliščine posla. [§ 737] 3) Pravica do predčasne vrnitve pri neodplačni hrambi – shranjevalec se je zavezal, da bo stvar hranil brezplačno, vendar:  stvari grozi nevarnost uničenja ali poškodbe; ali  zaradi nadaljnje hrambe stvari lahko nastane škoda. V tem primeru ima shranjevalec pravico predčasne vrnitve: 1. rok je določen – shranjevalec lahko stvar vrne položniku pred iztekom dogovor-jenega roka; [§ 738/(1)] 2. rok ni določen – shranjevalec lahko ob vsakem času odstopi od pogodbe, vendar mora položniku določiti rok za prevzem stvari. [§ 738/(2)] 3.9.3. POSEBNI PRIMERI HRAMBE (1) Nepristna hramba (depositum irregulare) = hramba nadomestnih stvari, pri kateri ima shranjevalec pravico stvari porabiti ter obveznost vrniti enako količino stvari iste vrste (eiusdem tantumdem generis). Veljajo pravila posojilne pogodbe. Glede časa in kraja vrnitve stvari veljajo pravila shranjevalne pogodbe o.o.d.d. [§ 739] (2) Hramba v sili – stvar je zaupana v hrambo v stiski položnika, kot so potres, požar, poplava, itd. Shranjevalec mora stvar hraniti z večjo skrbnostjo. [§ 740] 3.9.4. GOSTINSKA HRAMBA (receptum) Gostinska hramba je eden izmed redkih za običajno življenje praktičnih institutov obligacij, Pomeni, da se gostinci štejejo za shranjevalce glede stvari, ki jih gostje prinesejo s seboj. Če stvari izginejo ali se poškodujejo, so gostinci odgovorni za škodo v višini vrednosti stvari, vendar največ: 1. do 50'000 SIT, če ne nudijo nastanitve (restavracije, gostilne, krčme, bari, menze); [§ 741/(1)] /Ne nosite dragih oblačil v restavracije, še posebej ne krznenih plaščev./ 2. do 150'000 SIT, če nudijo nastanitev (hoteli, penzioni, zasebne sobe). [§ 741/(2)] Obe določbi predstavljata primer zakonske omejitve odškodnine. 34
Določbe o gostinski hrambi se smiselno uporabljajo tudi za: ● bolnišnice, ● garaže, ● železniške spalnike, ● organizirana taborjenja, itd. [§ 746] Objave o izključitvi odgovornosti v nasprotju z zakonom nimajo nobenega učinka – z njimi se izključuje, omejuje ali pogojuje odgovornost gostinca za stvari, ki so jih gostje prinesli s seboj. [§ 744] Izključitev gostinske odgovornosti [§ 741/(3)]: (1) višja sila – stvari so uničene zaradi okoliščin, ki se jim ni možno izogniti ali jih odvrniti; (2) uničenje zaradi vzroka v sami stvari – npr. gost s sabo prinese leden kip, ki se v hotel-ski sobi stopi; (3) krivda gosta (!!!) – stvari izginejo ali so poškodovane po krivdi samega gosta. Sem spada tudi malomarnost, zato hotel ne odgovarja za škodo, če gost ni zaklenil sobe. (4) krivda gostovih spremljevalcev ali obiskovalcev – stvari izginejo ali so poškodovane po krivdi oseb, ki jih je gost pripeljal s seboj ali so ga prišle obiskat. Npr. gost ne more zahte-vati odškodnine, če so mu v hotelski sobi ukradli prenosni računalnik, ker je prostitutka, ki ga je prišla obiskat, pozabila zakleniti vrata. Popolna odškodnina – gostinec dolguje celotno vrednost izgubljene ali uničene stvari, če: (1) mu je gost stvar izročil v hrambo; (2) je škoda nastala po krivdi: 1) gostinca (npr. šef hotela zažge krzneni plašč neprijaznega gosta); ali 2) osebe, za katero gostinec odgovarja (npr. natakar, sobarica, čistilka). [§ 741/(4)] (3) gostinec stvari neutemeljeno noče sprejeti v hrambo. [§ 742/(2)] Da se gostinci na kakšne druge načine ne bi izogibali tem določbam, je predpisana obveznost gostinca sprejeti stvari v hrambo – gostinec je dolžan sprejeti v hrambo stvari, ki jih gosti prinesejo s seboj in želijo dati v hrambo, razen če: o gostinec za stvari nima primernih prostorov; ali o hramba presega zmožnosti gostinca (npr. gostinec lahko zavrne hrambo diamantne ogrlice, vredne 5 milijonov evrov). [§ 742/(1)] Če gostinec neutemeljeno noče sprejeti stvari v hrambo, dolguje gostu popolno odškodnino za zaradi tega nastalo škodo. [§ 742/(2)] Če gostu stvar izgine ali je poškodovana, ima gost dolžnost priglasiti škodo. Gost mora gostincu priglasiti škodo, takoj ko izve za škodo. Če tega ne stori, izgubi pravico do odškod-nine, razen če dokaže, da je škoda nastala po krivdi: ● gostinca; ali ● osebe, za katero gostinec odgovarja. [§ 743] Določba, ki ščiti hotelirje pred prevarantskimi gosti (v kolikor se ne zahteva plačilo vnaprej), je pridržna pravica – gostinci, ki sprejemajo goste na prenočišče, imajo pravico pridržati stvari, ki so jih gostje prinesli s seboj, do popolnega plačila prenočitev in drugih storitev. [§ 745] 3.10. SKLADIŠČNA POGODBA 3.10.1. POJEM Skladiščna pogodba je gospodarska shranjevalna pogodba, zato je nekoliko bolj zapletena. Že v osnovi je odplačna. Smiselno se uporabljajo pravila o hrambi, če skladiščna pravila ne dolo-čajo drugače. [§ 756] S skladiščno pogodbo: ● se skladiščnik zavezuje: ○ sprejeti in shraniti določeno blago; ○ ukreniti vse potrebno in dogovorjeno za ohranitev blaga v določenem stanju; ○ izročiti blago na zahtevo položnika ali položnika; ● se položnik zavezuje skladiščniku dati plačilo. [§ 747/(1)] Stranki pogodbe sta:  skladiščnik – sprejme, shrani, ohrani v določenem stanju in izroči blago;  položnik – plača za skladiščenje. Položnik mora ob predaji blaga:  dati vsa potrebna obvestila o blagu (npr. da gre za plutonij); in  navesti vrednost blaga. [§ 747/(2)] 35
3.10.2. OBVEZNOSTI IN PRAVICE SKLADIŠČNIKA (1) Obveznosti skladiščnika 1) odgovornost za škodo na blagu – skladiščnik odgovarja za škodo na blagu, razen če dokaže, da je škoda nastala zaradi: 1. višje sile – okoliščin, ki se jim ni bilo možno izogniti ali jih odvrniti; 2. krivde položnika; 3. hib ali naravnih lastnosti blaga (npr. plutonij se cedi); 4. slabe embalaže. [§ 748/(1)] Odškodnina ne sme presegati dejanske vrednosti blaga, razen če je skladiščnik škodo povzročil namenoma ali iz hude malomarnosti. [§ 750] 2) obveznost opozorila – skladiščnik mora takoj, ko opazi ali bi moral opaziti, polož-nika opozoriti: 1. na hibe ali naravne lastnosti blaga; in 2. na slabo embalažo; zaradi katerih lahko na blagu nastane škoda. [§ 748/(2)] 3) obveznost prodaje zaradi nepreprečljivih sprememb – če začnejo nastajati na blagu nepreprečljive spremembe, zaradi katerih grozi nevarnost pokvarjenja ali uniče-nja blaga (npr. skladiščene banane začnejo množično gniti) mora skladiščnik blago nemudoma prodati na najbolj primeren način, če tega položnik na zahtevo skladišč-nika ne more storiti pravočasno. [§ 748/(3)] 4) obveznost obvarovanja položnikovih pravic nasproti prevozniku – skladiščnik je dolžan storiti vse potrebno za obvarovanje položnikovih pravic nasproti prevozniku, ki je skladiščniku za položnika izročil blago v poškodovanem ali pomanjkljivem sta-nju. [§ 748/(4)] 5) zavarovanje blaga – skladiščnik je dolžan zavarovati blago samo, če je dogovorjeno [§ 749/ (1)]. Brez posebnega dogovora o vrsti zavarovanja je skladiščnik dolžan zava-rovati blago pred običajnimi nevarnostmi. 6) prepoved mešanja nadomestnih stvari – določbe so aktualne za kmetijsko skladi-ščenje v silosih in podobnih prostorih (moka, zrnje, žaganje, seno, itd.). Skladiščnik ne sme pomešati sprejetih stvari iste vrste in kakovosti, razen če: 1. je položnik privolil v mešanje; ali 2. gre za stvari, ki se lahko mešajo brez nevarnosti nastanka škode za položnika (npr. žaganje). [§ 751/(1)] Če so skladiščene stvari večih upravičencev pomešane, skladiščnik iz mešanice izroči upravičencu pripadajoči del brez sodelovanja drugih upravičencev. [§ 751/(2)] 7) obveznost dovoliti pregled blaga in jemanje vzorcev – skladiščnik je dolžna dovo-liti upravičencu, da pregleda blago in vzame njegove vzorce. [§ 752] 8) obveznost izdaje skladiščnice – skladiščnik, ki opravlja skladiščenje kot registrirano dejavnost, je položniku na zahtevo za v skladišče sprejeto blago dolžan izdati skla-diščnico. [§ 757] /Več o skladiščnici v nadaljevanju./ (2) Pravice skladiščnika 1) plačilo za skladiščenje; [§ 747/(1)] 2) pravica do povračila stroškov – skladiščnik ima pravico do povračila stroškov, ki so bili potrebni za ohranitev blaga. [§ 753/(1)] 3) zastavna pravica za zavarovanje terjatev – skladiščnik ima na blagu zastavno pra-vico za terjatve iz skladiščne pogodbe in druge terjatve, nastale v zvezi s hrambo blaga. [§ 753/(2)] 4) prodaja blaga zaradi nedviga – položnik lahko na račun položnika proda blago na javni dražbi, če položnik ne dvigne blaga: 1. po izteku dogovorjenega roka; ali 2. po 1 letu, če rok ni bil dogovorjen. Prej mora skladiščnik položniku sporočiti namen prodaje na javni dražbi in mu dati najmanj 8 dni časa za dvig blaga. [§ 754/(2)] Položnik lahko dvigne blago tudi pred dogovorjenim rokom. [§ 754/(1)] 3.10.3. NAPAKE PRI PREVZEMU BLAGA Prevzemnik blaga mora blago pregledati v trenutku, ko ga prevzame. [§ 755/(1)] Na opažene napake pri prevzemu mora prevzemnik takoj opozoriti skladiščnika. Če tega ne stori, se šteje blago za prevzeto. [§ 36
755/(2)] O skritih napakah mora prevzemnik obvestiti skladiščnika v največ 7 dneh od dneva prevzema. Če tega ne stori, se šteje, da je blago v redu prevzeto. [§ 755/(3)]
4. POGODBE O UPORABI
4.1. POSODBENA POGODBA (commodatum) S posodbeno pogodbo: ● se posodnik zavezuje izročiti stvar izposojevalcu v neodplačno rabo; ● se izposojevalec zavezuje vrniti stvar. [§ 579] Stranki sta:  posodnik – izroči stvar v neodplačno rabo; in  izposojevalec – uporabi in vrne stvar. 4.1.1. OBVEZNOSTI IZPOSOJEVALCA (1) Namenska raba – izposojevalec lahko stvar uporablja le za namen, določen s pogodbo. [§ 580/(1)] Če namen ni določen, lahko uporablja stvar kot dober gospodar v skladu z njeno naravo in namenom. [§ 580/(2)] Če izposojevalec nedovoljeno uporablja stvar, odgovarja za naključno uničenje in poškodovanje. [§ 580/(3)] Izposojevalec ne odgovarja za poslabšanje ali spremembo stvari, ki je posledica običajne rabe v skladu s pogodbo. [§ 585] (2) Redno vzdrževanje stvari – izposojevalec nosi stroške rednega vzdrževanja stvari. [§ 581/(1)] Povrnitev izrednih stroškov lahko izposojevalec zahteva po pravilih poslovod-stva brez naročila. Ob prenehanju posodbe lahko izposojevalec odstrani ločljivo napravo, s katero je stvar oskrbel. [§ 581/ (2)] (3) Prepoved prenosa rabe – izposojevalec ne sme prepustiti rabe stvari 3. osebi brez dovo-ljenja posodnika. [§ 582] (4) Vrnitev stvari: 1) čas vrnitve je dogovorjen – izposojevalec mora vrniti stvar ob dogovorjenem času; [§ 583/(1)] 2) čas vrnitve ni dogovorjen, vendar je dogovorjen namen uporabe – pogodba preneha: 1. čim je izposojevalec stvar uporabil za pogodbeno določen namen; ali 2. s pretekom časa, v katerem je lahko uporabo izvršil. [§ 583/(2)] 3) nista dogovorjena niti čas vrnitve niti namen uporabe – posodnik lahko zahteva stvar, kadarkoli hoče. [§ 583] 4.1.2. PRAVICE IN OBVEZNOSTI POSODNIKA (1) Pravice posodnika: 1) odpoved pogodbe – posodnik lahko odpove pogodbo brez odpovednega roka in zah-teva takojšnjo vrnitev stvari, če: 1. izposojevalec umre; 2. izposojevalec uporablja stvar v nasprotju s pogodbo ali izposojevalec uporabo neupravičeno prepusti 3. osebi; 3. posodnik stvar zaradi nepredvidljivih okoliščin nujno potrebuje. [§ 584] (2) Obveznosti posodnika: 1) odgovornost za škodo zaradi napak stvari – posodnik odgovarja za škodo, če: 1. ima na posodo dana stvar napake ali nevarne lastnosti, zaradi katerih je izposo-jevalcu nastala škoda; in 2. je za napako vedel ali bi moral vedeti (= slaba vera); in ni opozoril izposojevalca. [§ 586] 4.3. LICENČNA POGODBA 4.3.1. POJEM LICENČNE POGODBE Z licenčno pogodbo: ● se dajalec licence zavezuje pridobitelju licence (v celoti ali delno) odstopiti pravico: ○ patentiranega izuma; ○ tehničnega znanja in izkušenj; ○ blagovne znamke, vzorca ali modela. ● se pridobitelj licence zavezuje dajalcu licence dati določeno plačilo. [§ 704] 37
Stranki sta:  dajalec licence – proti plačilu odstopi licenčno pravico; in  pridobitelj licence – za plačilo pridobi licenčno pravico. Praviloma stranki pogodbe nista enako močni: pridobitelj licence nima razvite tehnologije in pridobi znanje tehnično bolj razvitega sopogodbenika. Dajalec licence ponavadi podeli licenco, ker na območje pridobitelja licence ne more dovolj učinkovito prodreti s svojimi izdelki. S podelitvijo licence posredno doseže gospodarski prodor, ker nekdo drug izdela njegove izdelke ter še plača za uporabo tehničnega znanja. Licenca je poseben tip rabokupa – spada med pogodbe o uporabi. 4.3.2. VRSTE LICENC (1) preprosta licenca; (2) navadna licenca – lahko se da večim pridobiteljem glede izkoriščanja iste pravice; (3) izključna licenca – pridobitelj lahko vsako drugo osebo izključi od izkoriščanja pravice. Pridobitelj licence pridobi izključno pravico izkoriščati predmet licence. Izključna licenca je dana le, če je to izrecno dogovorjeno. [§ 707/(1)] Vse druge možnosti za izkoriščanje predmeta licence obdrži dajalec licence. [§ 707/(2)] Brez navedbe izključnosti se šteje, da je dana neizključna licenca. [§ 707/(3)] (4) negativna licenca – dajalec licence med trajanjem pogodbe ne sme uporabiti prepovednih upravičenj nasproti pridobitelju; (5) blanketna licenca – obstaja v avtorskem pravu. Avtor dovoli pridobitelju licence neome-jeno pravico izvajanja v določenem času. (6) prostorsko omejena in prostorsko neomejena licenca – licenca je lahko prostorsko ome-jena, če ne nasprotuje predpisom o varstvu konkurence. Če s pogodbo ni prostorsko ome-jena, se šteje, da je prostorsko neomejena. 4.3.3. OBLIKA KOT PREDPOSTAVKA LICENČNE POGODBE Licenčna pogodba mora biti sklenjena v PISNI obliki. [§ 705] Treba je upoštevati namen predpisane oblike – pogodba lahko ostane v veljavi, četudi ni pisna, vendar lahko vsaka stranka kadarkoli po sklenitvi zahteva izpolnitev oblike. 4.3.4. OBVEZNOSTI DAJALCA LICENCE (1) Izročitev: 1) predmeta licence – dajalec licence je dolžan v določenem roku pridobitelju licence izročiti predmet licence. [§ 708/(1)] Predmet licence je praviloma nematerialna stvar – dajalec licence je dolžan pravico opisati, da se ugotovijo natančne meje pravice. 2) tehnične dokumentacije – dajalec je dolžan izročiti pridobitelju tehnično dokumenta-cijo, potrebno za praktično uporabo predmeta licence. [§ 708/(2)] (2) Omogočanje izkoriščanja licence – dajalec licence mora pridobitelju z vsemi možnimi sredstvi omogočati izkoriščanje licence. Sem spadajo: 1) dajanje navodil in obvestil – dajalec licence je dolžan dajati pridobitelju licence vsa navodila in obvestila, potrebna za uspešno izkoriščanje predmeta licence. [§ 709] 2) odgovornost za uporabnost – dajalec licence odgovarja pridobitelju za tehnično izvedljivost in tehnično uporabnost predmeta licence. [§ 710] 3) odgovornost za pravne napake – dajalec licence jamči za pravico izkoriščanja, da: 1. pripada njemu; in 2. na njej ni bremen; in 3. ni omejena v korist 3. osebe; [§ 711/(1)] in 4. je ni odstopil drugemu, če gre za izključno licenco. [§ 711/(2)] Dajalec licence je dolžan varovati in braniti pridobitelju odstopljeno pravico pred vsemi zahtevami 3. oseb. [§ 711/(3)] 4) prepoved izkoriščanja pri izključni licenci – če je dogovorjena izključna licenca, dajalec licence ne sme: 1. v nobeni obliki izkoriščati predmeta licence; 2. prepustiti izkoriščanja komu drugemu v mejah prostorske veljavnosti licence. [§ 712] 4.3.5. OBVEZNOSTI PRIDOBITELJA LICENCE (1) Izkoriščanje licence po dogovoru – pridobitelj licence je dolžan izkoriščati predmet licence: 1) na dogovorjen način; 2) v dogovorjenem obsegu; in 38
3) v dogovorjenih mejah. [§ 713] (2) Prepoved izkoriščanja poznejših izpopolnitev – pridobitelj licence ni upravičen izkori-ščati poznejših izpopolnitev predmeta licence, razen če je v zakonu ali pogodbi drugače določeno. [§ 714] (3) Varovanje zaupnosti – pridobitelj licence mora varovati kot zaupne: 1) nepatentirane izume; 2) tajno tehnično znanje in izkušnje. [§ 715] (4) Enaka kakovost pri licenci za uporabo blagovne znamke – če je z licenco za proizvod-njo odstopljena tudi licenca za uporabo znamke, lahko pridobitelj daje v promet pod znamko le blago enake kakovosti, kot je blago pridobitelja licence. [§ 716/(1)] Vsako dru-gačno pogodbeno določilo je nično. [§ 716/(2)] Npr. če nekdo pridobi licenco za McDonaldsove hamburgerje, ne sme pod imenom McDonalds proizvajati sirovega bureka. (5) Zaznamovanje – pridobitelj licence je dolžan zaznamovati blago z označbo, da gre za proizvodnjo po licenci. [§ 717] (6) Plačilo – pridobitelj licence mora plačati dajalcu licence dogovorjeno plačilo. [§ 718] 1) odvisnost plačila od obsega izkoriščanja – pridobitelj licence mora dajalcu poročati o izkoriščanju in plačilo obračunati vsako leto (če ni določen krajši rok). [§ 719] 2) sprememba plačila – licenca lahko zahteva visoko plačilo, vendar njeno izkoriščanje ne daje zaželenih rezultatov, zato ni rentabilna, ali pa so prihodki od izkoriščanja licence tako visoki, da je plačilo zanjo za pridobitelja zanemarljivo. V obeh primerih dogovorjeno plačilo postane očitno nesorazmerno v primerjavi s prihodkom pri-dobitelja od izkoriščanja. Zainteresirana stranka (pridobitelj pri prenizkih prihodkih, dajalec pri previsokih prihodkih) lahko zahteva spremembo plačila. [§ 720] 4.3.6. PODLICENCA (1) Dopustnost podlicence – pridobitelj izključne licence lahko odstopi pravico izkoriščanja drugemu. [§ 721/(1)] Podlicenca je nedopustna, če je v pogodbi dogovorjeno, da: 1) pridobitelj ne more dati drugemu podlicence; in 2) je pridobitelj ne sme dati podlicence brez dovoljenja dajalca licence (in je pridobitelj dal podlicenco brez dovoljenja). [§ 721/(2)] Dajalec licence lahko odreče dovoljenje pridobitelju izključne licence le iz resnih raz-logov. [§ 722] Če je bila podlicenca dana brez dovoljenja dajalca licence, lahko dajalec licence odpove licenčno pogodbo brez odpovednega roka = odpoved zaradi nedovoljene podlicence. [§ 723] (2) Pravno razmerje med dajalcem licence in pridobiteljem podlicence – s podlicenco se ne vzpostavlja nobeno pravno razmerje med dajalcem licence in pridobiteljem podlicence, četudi je dajalec za podlicenco dal dovoljenje. [§ 724/(1)] Vendar ima dajalec licence neposreden zahtevek nasproti pridobitelju podlicence za plačilo terjatev iz licence. [§ 724/(2)] 4.3.7. PRENEHANJE POGODBE (1) Pretek določenega časa – za določen čas sklenjena licenca preneha s samim potekom časa. Ni je treba posebej odpovedati. [§ 725] Če pridobitelj licence po preteku časa izkorišča licenco in dajalec ne nasprotuje, je sklen-jena nova licenca za nedoločen čas ob enakih pogojih kot prejšnja. [§ 726/(1)] To imenu-jemo molče obnovljena licenca. (2) Odpoved – licenčna pogodba za nedoločen čas preneha z odpovedjo ene stranke. Pri tem je treba spoštovati določen odpovedni rok. [§ 727/(1)] Brez določitve v pogodbi je odpo-vedni rok 6 mesecev. Dajalec licence ne more odpovedati v 1. letu veljavnosti. [§ 727/(2)] (3) Stečaj in likvidacija pridobitelja licence – če pride pridobitelj licence v stečaj ali likvida-cijo, lahko dajalec licence odstopi od pogodbe. [§ 728/(3)] Licenca ne preneha s smrtjo: ● če umre dajalec licence, se licenčna pogodba nadaljuje z njegovimi dediči o.o.d.d. [§ 728/(1)] ● če umre pridobitelj licence, se licenčna pogodba nadaljuje z njegovimi dediči, ki podedu-jejo njegovo podjetje. [§ 728/(3)]
5. POGODBE O UDELEŽBI
5.1. DRUŽBENA POGODBA (SOCIETETNA POGODBA, societas) 5.1.1. POJEM IN PRISPEVKI Z družbeno pogodbo se 2 ali več oseb zaveže, da si bodo s svojimi prispevki prizadevale doseči v pogodbi določeni z zakonom dopustni skupni namen. [§ 990] Vsak družbenik je dolžan v družbo prispevati, kar je določeno s pogodbo (prispevek). [§ 991/(1)] Prispevek je lahko: ● denar; ● stvar; ● pravica; ● terjatev; ● storitev, dopustitev ali opustitev, ki ima premoženjsko vrednost; [§ 991/(2)] ● uporaba ali uživanje premoženja. [§ 991/(4)] Prispevki družbenikov so enaki o.o.d.d. [§ 991/(3)] Prepoved societatis leoninae (levje družbe) – družbeniku ne sme biti zagotovljena korist brez dolžnosti zagotoviti prispevek. V takem primeru ne gre za družbeno pogodbo. [§ 991/(5)] Vsak družbenik je dolžan prispevati sorazmeren del tega, kar je potrebno za ohranitev premo-ženja ali preprečitev škode. [§ 991/(6)] Za pravne in stvarne napake odgovarja družbenik kot prodajalec oz. zakupodajalec. [§ 991/(7)] 5.1.2. ODLOČANJE IN POSLOVODSTVO V DRUŽBI Vsak družbenik ima en glas. Pogodba lahko določi drugače. [§ 992/(1)] O zadevah družbe se odloča soglasno. Med zadeve družbe spadajo: ● uporaba dobička in drugih koristi, ● način pokritja izgube, ● vstop novega družbenika, ● izključitev družbenika (actio pro socio), ● zahtevki zoper družbenika za poravnavo škode, ● preklic poslovodstva, ● prenehanje pogodbe. [§ 992/(2)] Pogodba lahko določi, da družbeniki o zadevah družbe odločajo z večino glasov – v tem primeru se zahteva 2/3 absolutna večina. [§ 992/(3)] Družbeniki opravljajo poslovodstvo skupno in enakopravno. [§ 992/(4)] S pogodbo se lahko določi, da opravlja(jo) poslovodstvo: o vsak družbenik samostojno; ali o le nekateri družbeniki skupno ali samostojno; o samo en družbenik; o ena ali več drugih oseb. Poslovodje morajo družbeniki imenovati soglasno. [§ 992/(5)] Za poslovodjo se smiselno uporabljajo pravila mandata. [§ 992/(7)] Pogodba lahko določi, da ima poslovodja pravico do plačila za svoj trud. [§ 992/(8)] Družbeniki lahko poslovodji iz utemeljenih razlogov prekličejo poslovodstvo. [§ 992/(6)] Vsak družbenik ima pravico biti obveščen o poslih in zadevah družbe. [§ 992/(9)] 5.1.3. IZVRŠEVANJE PRAVIC IN OBVEZNOSTI DRUŽBENIKOV Skrbnost kot v lastnih zadevah – vsak družbenik mora posle družbe opravljati s skrbnostjo, kot opravlja lastne posle. [§ 993/(1)] Skrbnost dobrega gospodarja / strokovnjaka – če je namen družbe povezan z dejavnostjo ali poklicem družbenikov, so družbeniki dolžni ravnati s skrbnostjo dobrega gospodarstvenika oz. strokovnjaka. [§ 993/(2)] Družbenik ne sme storiti nič, kar bi zmanjšalo možnosti za dosego skupnega namena. [§ 993/(1)] Koristi in izguba: ● pravica družbenika do dela koristi – vsak družbenik je upravičen do dela koristi, ki se doseže v družbi, o.o.d.d. [§ 994/(1)] 40
obveznost družbenika nositi del izgube – vsak družbenik je dolžan nositi del izgube, ki nastane z delovanjem družbe. [§ 994/(2)] ● udeležba na koristih in izgubi v sorazmerju s prispevki – družbeniki so pri koristih in izgubi udeleženi v enakih delih kot s prispevki o.o.d.d. [§ 994/(3)] Nastopanje proti 3. osebam – družbenik ali poslovodja, ki proti 3. osebi nastopa v svojem imenu in na račun družbe, pridobi v razmerju s 3. osebo pravice in obveznosti sam. [§ 995/(1)] Pri nastopanju v imenu družbe se uporabljajo določbe o zastopanju [§ 995/(2)], družbeniki postanejo solidarni upniki oz. dolžniki. Dogovor o nesolidarnosti nima učinka nasproti 3. osebam. [§ 995/(3)]. Obveznosti družbenikov proti 3. osebam ne prenehajo s preneha-njem družbe. [§ 995/(4)] Deleži na družbenem premoženju – na premoženju, ki nastane s prispevki družbenikov ali poslovanjem družbe, imajo enake solastninske (imetniške) deleže o.o.d.d. [§ 996] Razmerja med družbeniki: ● subsidiarno jamčevanje družbenikov – družbeniki odgovarjajo subsidiarno, če se stro-ški in obveznosti nasproti 3. osebam ne poravnajo iz premoženja družbe. Družbeniki so dolžni obveznosti poravnati po enakih delih o.o.d.d. [§ 997/(1)] ● regresni zahtevek – družbenik, ki preko svojih pogodbenih obveznosti poravna strošek družbe, ima pravico od ostalih družbenikov zahtevati sorazmerno povračilo. [§ 997/(2)] Vstop novega družbenika – nov družbenik lahko vstopi v družbo, če pogodba to dopušča. [§ 998/(1)] Nov družbenik je dolžan dati enak prispevek kot prejšnji. Upravičen je do koristi, ki nastanejo po njegovem vstopu v družbo. [§ 998/(2)] Nasproti 3. osebam odgovarja novi družbenik le za obveznosti, ki so nastale po dnevu, ko je postal družbenik. [§ 998/(3)] Sprememba družbenika – družbenik svojega položaja ne more prenesti na 3. osebo. Druž-benik lahko svoj položaj prenese na drugega družbenika, če to pogodba dopušča. [§ 998/(4)] 5.1.4. IZKLJUČITEV DRUŽBENIKA (actio pro socio) Družbeniki lahko zaradi utemeljenih razlogov družbenika izključijo: ● s tožbo; ali ● sami, če tako določa pogodba – prizadeti družbenik lahko s tožbo zahteva razveljavitev sklepa družbenikov o izključitvi, če sklep ni bil utemeljen. [§ 999/(1)] Izključeni družbenik ima pravico do vračila tržne vrednosti svojega deleža v času izključitve. [§ 999/(2)] Vrednost je treba izplačati najkasneje v 3 letih od izključitve. [§ 999/(3)] Izključeni družbenik je lahko pred izključitvijo s svojim ravnanjem družbi povzročil družbi škodo, zaradi katere družbeniki zahtevajo odškodnino. V tem primeru lahko družbeniki zadr-žijo vračilo deleža do pravnomočnosti sodbe ali sporazuma z izključencem. [§ 999/(4)] 5.1.5. PRENEHANJE DRUŽBE Družba preneha: (1) zaradi razlogov, ki zadevajo vse družbenike: 1) pretek časa, za katerega je bila ustanovljena [§ 1000/(1)/1] – če družbeniki kljub temu še naprej izvršujejo pogodbo, se šteje, da je bila družba ustanovljena za nedoločen čas; [§ 1000/(2)] 2) dosega namena, za katerega je bila družba ustanovljena; ALI nedosegljivost namena; [§ 1000/(1)/2] 3) sklep družbenikov; [§ 1000/(1)/3] (2) zaradi tega, ker posamezni družbenik ni več udeležen v družbi – v tem primeru družbena pogodba velja naprej za preostale družbenike, če je tako določeno v pogodbi. [§ 1000/(3)] Posamezni družbenik ni več udeležen v družbi zaradi naslednjih razlogov: 1) prenehanje družbenika: 1. kot fizične osebe: ● družbenik je umrl; ● družbenik je izgubil poslovno sposobnost; ● družbenik je s.p. in je proti njemu uveden postopek stečaja ali prisilne porav-nave. [§ 1000/(1)/4] 2. kot pravne osebe: ● družbenik–pravna oseba je prenehal obstajati zaradi statusnih sprememb; ● proti družbeniku–pravni osebi je bil uveden postopek stečaja, likvidacije ali prisilne poravnave; [§ 1000/(1)/5] 2) 3. oseba po izvršbi pridobi družbenikov delež; [§ 1000/(1)/6] 41
3) prepoved opravljanja dejavnosti – družbeniku je z aktom državnega organa prepo-vedano opravljati dejavnost, ki je nujna za doseganje namena družbe; [§ 1000/(1)/7] 4) odpoved pogodbe [§ 1000/(1)/7] – družbenik lahko odpove pogodbo, če je tako določeno v pogodbi. [§ 1001/(1)]. Pri tem ločimo: 1. odpoved družbene pogodbe za nedoločen čas – družbenik lahko kadarkoli odpove družbeno pogodbo, sklenjeno za nedoločen čas. Odpovedni rok traja 3 mesece. [§ 1001/(2)] 2. odpoved družbene pogodbe za določen čas – če ni možnosti za odpoved pogodbe za določen čas, lahko družbenik iz utemeljenih razlogov zahteva odpo-ved s tožbo pred potekom časa brez odpovednega roka. [§ 1001/(3)] Likvidacija – po prenehanju družbe morajo družbeniki opraviti likvidacijo, v kateri: ● poravnajo obveznosti 3. osebam; ● nadomestijo družbenikom stroške in izplačila, ki presegajo pogodbene obveznosti; ● razdelijo ostanek med družbenike sorazmerno s prispevki. [§ 1002/(1)] Če sredstva družbe ne zadostujejo za pokritje stroškov in obveznosti, morajo manjkajoči zne-sek pokriti družbeniki sami v sorazmerju s prispevki. [§ 1002/(2)]
More From This Userafebc68b76c080be1a2693c9f43a8e2efd9ba4c443f691c134e055a85c0d893cSkripta - Kazensko Materialno Pravo Po KZ-1 -Tadej M.f5529fe6ee9beb74a841e2ec302c35123b41b8305831da360acb44547dea6883e17f525249ee91e60e4437f01df82baebb3d3cb080b91bb32d9f63dac544929de418d01861d064531fa9985e6b77e9d24bb6d3224b5892b41d2a2506e2cc72bba1647f13112bee3c814cd6ec1bb0279a05601083fc77bc2786026a838dc3c0c389a843830e2a88988cc2b19f3438576bda03bedc37139187095f5d448e3499af24479aa2d1a8748a26f53c391cb065c29ac49bc297232e2727139d95f56b00faf5e4c40ca8236f2f98ed9f13642c0912c058327d4b33522d813711c781c3a70e487f6d1a0060adf57b836483a6aa7adc2f8e1d32531b6978d4934ad604b9bd76c89b472bd985aefb9a0d80643cb061cec7e0a446447f8be2a16226cd1795caf9808616a179cdecbcfc7fc9ceb7e6e1f162a690f6284dfd49351807d5d7271c524b23f7482a6984f9e7d50621ca5f9b0d8645c515b668313ea003adec84643157
Obligacijsko Pravo - Posebni Del by pravnica2.5K viewsEmbedDownloadRead on Scribd mobile: iPhone, iPad and Android.Copyright: Attribution Non-Commercial (BY-NC)Download as DOC, PDF, TXT or read online from ScribdFlag for inappropriate contentMore informationShow less
RelatedOP Ius Caritas Skriptaby Nikita ZatlerMZP1 - vpraanja - 3by Tanja NikolicMednarodno Zasebno Pravo [TT]by KauntDukugpp-skriptaby čbelaMzp Vprasanja in Odgovoriby aractxFAQ - Obligacije, obligacijsko pravo, prvna fakulteta maribor, izpit obligacijsko pravoby peak12Mednarodno Zasebno Pravoby Maja Belaobligacije-konsultacijeby _Gregor_*Mednarodno Zasebno Pravo*by pravnicaobligacijezapiskiby najram121obligacije latinski izraziby _Gregor_Oblig Reseni Primeriby Sanja KovacicSimilar to Obligacijsko Pravo - Posebni DelOP Ius Caritas SkriptaMZP1 - vpraanja - 3Mednarodno Zasebno Pravo [TT]gpp-skriptaMzp Vprasanja in OdgovoriFAQ - Obligacije, obligacijsko pravo, prvna fakulteta maribor, izpit obligacijsko pravoMednarodno Zasebno Pravoobligacije-konsultacije*Mednarodno Zasebno Pravo*obligacijezapiski121obligacije latinski izraziOblig Reseni PrimerikonzultecijeSKRIPTA -Mednarodno Zasebno Pravo Amir 65 Str.predavanja MZP 2011